title: Robb Report

text: Robb Report ehdottaa matkasuunnitelmia, joiden yhteydessä kerrotaan varakkuutta vaativista tutustumiskohteista, joita Yhdysvalloissa ovat esimerkiksi Mission Viejo, Beverly Hills, La Jolla, Scottsdale, Palm Beach ja Greenwich.


title: Robb Report

text: Robb Reportin sisarlehtinä ilmestyy muutamia muita, kuten Robb Report Collection, Robb Report Vacation Homes, Luxury Home ja Robb Report MotorCycling. Lehdellä on kansainvälisiä painoksia: Robb Report Russia, Robb Report Turkey ja Robb Report China.


title: Robb Report

text: Robb Report -brandi myytiin 2002 Curtco Medialle, jonka nimi muuttui muotoon Curtco Robb Media. Sen omistukseen tulivat myös brandit Homes, Motorcycles ja Worth.


title: Robb Report

text: Muita CurtCo Median omistamia lehtiä ovat San Diego Magazine, Sarasota, Art & Antiques, and Gulfshore Life.


title: Valiant (elokuva)

text: Valiant on Gary Chapmanin ohjaama, vuonna 2005 ensi-iltansa saanut animaatioelokuva, joka kertoo kuninkaallisista kirjekyyhkyistä toisessa maailmansodassa.


title: Valiant (elokuva)

text: Listassa on vain osa elokuvan hahmoista.


title: Parsaherne

text: Parsaherne ("Tetragonolobus purpureus") on hernekasvien heimoon kuuluva palkokasvi, jota viljellään sekä ravinnoksi että koristeeksi. Se kasvaa noin 45 cm korkeaksi. Sillä on punaiset kukat ja nelikulmaiset, siivekkäät palot. Kasvista käytetään myös nimeä punaparsaherne.


title: Parsaherne

text: Parsaherne kasvaa villinä Välimeren seudulla, ja sitä viljellään Länsi-Euroopassa. Välimerellä se kasvaa avoimilla joutomailla ja peltojen rikkaruohona ja on sieltä levinnyt viljansiemenen mukana.


title: Moshood Bola

text: Moshood Bola (s. 22. heinäkuuta 1968 Nigeria) on entinen jalkapalloilija ja nykyinen jalkapallovalmentaja. Tällä hetkellä Bola toimii jalkapalloseura Atlantis FC:n päävalmentajana.


title: Glacier Express

text: Glacier Express on sveitsiläinen junareitti, joka kulkee Alpeilla St. Moritzista Churin, Brigin ja Vispin kautta Zermattiin. Yhteyden toteuttavat yhteistyössä paikalliset rautatieyhtiöt Rhätische Bahn (RhB) ja Matterhorn Gotthard Bahn (MGB), joiden liikennöintialueet yhdistyvät Disentiksessä.


title: Glacier Express

text: Glacier Expressin reitti on 275 kilometriä pitkä. "Pikajuna" kulkee reitin noin kahdeksassa tunnissa . Reitti on kapearaiteinen (1000 mm). Reitin korkein kohta on MGI:n rataverkossa, Oberalpissa (2 033 metriä). Reitin jyrkimmissä kohdissa, MGI:n rataosalla, on hammasraide. Reitillä on 91 tunnelia, joista pisin on Furkan pohjatunneli.


title: Glacier Express

text: Reitin varrella on useita talviurheilukeskuksia ja muita matkailukohteita:


title: Glacier Express

text: Glacier Express aloitti liikenteensä vuonna 1930. Reitti on nykyään ympärivuotinen, tosin liikenteessä on ollut viime vuosina kannattavuussyistä loka-joulukuussa 6-8 viikon tauko. Aikataulukaudella 2014–15 juna kulkee talvisin (joulu-toukokuussa) kerran päivässä ja kesäisin (touko-lokakuussa) 1-3 kertaa päivässä suuntaansa.


title: Kreetansahrami

text:
Kreetansahrami eli kreetansyyssahrami ("Crocus laevigatus") on monivuotinen pieni sipulikasvi. Se elää luonnossa Kreetan saarella Kreikassa. Villillä muodolla on lähes valkoiset, pienet kukat.
Siitä on jalostettu puutarhoihin violettikukkainen muunnos "Crocus laevigatus" var. "fontenayi". Se kukkii keskellä talvea, tyypillisesti joulun aikaan.


title: Natriumfosfiitti

text: Natriumfosfiitti eli natriumfosfonaatti (NaPHO) on fosforihapokkeen natriumsuola. Yhdiste esiintyy usein kidevedellisenä muotona NaPHO·5HO.


title: Natriumfosfiitti

text: Natriumfosfiitti on huoneenlämpötilassa kiintää hygroskooppista ainetta. Yhdiste on pelkistin. Kuumennettaessa se hajoaa, jolloin syntyy myrkyllistä fosfiinikaasua ja osa fosfiitti-ioneista hapettuu fosfaatti-ioneiksi.


title: Natriumfosfiitti

text: Natriumfosfiittia voidaan valmistaa fosforitrioksidin ja natriumhydroksidin välisellä reaktiolla.


title: Natriumfosfiitti

text: Yhdistettä käytetään elohopea(II)kloridin aiheuttaman myrkytyksen hoitoon vastamyrkkynä.


title: Ajan platinaa

text: Ajan platinaa on Aarne Tenkasen viides studioalbumi. Se julkaistiin 26. toukokuuta 2010 levymerkillä AXR Music.


title: Ajan platinaa

text: Kappale "Kyllä sitä vielä yhdet kestää" julkaistiin 7. toukokuuta albumin ensimmäisenä singlenä.


title: Murattisyklaami

text: Murattisyklaami ("Cyclamen hederifolium") on syklaamilaji, jota tavataan Välimeren pohjoisosissa Ranskasta Turkin länsiosiin asti. Se elää metsissä, pensaikoissa ja kivikkoisilla kukkulanrinteillä aina 1 300 metrin korkeudelle asti. Sen kukat ovat vaaleanpunaiset, jokaisen terälehden alareunassa on tummempi V-kirjaimen muotoinen kuvio. Valkokukkaisia muotoja esiintyy varsinkin viljeltyinä, harvemmin luonnossa. Poimulliset, hopeajuovaiset lehdet muistuttavat usein muratinlehtiä, mistä kasvi on saanut tieteellisen nimensäkin. Lehden muoto vaihtelee suuresti, melko soikeitakin lehtiä tavataan.


title: Murattisyklaami

text: Lajia viljellään Keski- ja Pohjois-Euroopan puutarhoissa etenkin puiden aluskasvina. Se kestää kylmää paremmin kuin muut syklaamilajit, ja menestyy Suomessakin vyöhykkeillä II ja III.


title: Simo Zitting (puheenjohtaja)

text: Simo Pekka Zitting (s. 7. maaliskuuta 1957 Tohmajärvi) on suomalainen lakimies ja ammattiyhdistysjohtaja. Hän on toiminut Suomen Ammattiliittojen Keskusjärjestö SAK:hon kuuluvan Suomen Merimies-Unionin puheenjohtajana vuodesta 2000 lähtien.


title: Simo Zitting (puheenjohtaja)

text: Zitting valmistui oikeustieteen kandidaatiksi Helsingin yliopistosta vuonna 1988. Valmistumisensa jälkeen hän työskenteli SAK:n juristina ja lakimiehenä lakiasiaintoimistossa. Vuonna 1993 Zitting siirtyi työskentelemään Suomen Merimies-Unionin lakimiehenä ja vuonna 2000 hänet valittiin liiton puheenjohtajaksi.


title: Simo Zitting (puheenjohtaja)

text: "Suomen Kuvalehden" toimittaja Tuomo Lappalainen arvosteli keväällä 2012 Zittingin toimintatapoja farssiksi "jopa ay-liikkeen demokratia-asteikolla", kun Astrid Geisor-Goman, Zittingin vastaehdokas puheenjohtajaksi, suljettiin ulos edustajiston kokouksesta. Zitting ei myöskään antanut toimittamassaan unionin "Merimies"-lehdessä palstatilaa haastajalleen, vaikka tämän oli asettanut ehdokkaaksi unionin suurin ammattiosasto. Puheenjohtajavaalissa Zitting voitti Geisor-Gomanin äänin 33–8.


title: Simo Zitting (puheenjohtaja)

text: Lokakuussa 2013 Merimies-Unionin entiset aktiivit vihjasivat käynnistäneensä ministeri Heidi Hautalan eroon johtaneen kohun. Hautala valitti joutuneensa ay-liikkeen sylkykupiksi teollisuuden rakennemuutoksen vuoksi. Zitting kutsui Hautalan linjaa "totaalifanaattiseksi".


title: Simo Zitting (puheenjohtaja)

text: Elokuussa 2000 Merimies-Unioni asetti Finnlinesin Finnmerchant-aluksen saartoon ja uhkasi samalla toista laivaa. Finnlines, Suomen laivanpäällystöliitto ja Suomen konepäällystöliitto tuomitsivat toimet laittomina. Yhtiö oli palkannut 28 puolalaista merimiestä mielestään työehtosopimuksen mukaisesti, mutta Zitting oli eri mieltä. Konepäällystöliiton mukaan kyseessä on keino säilyttää suomalainen kauppalaivasto ja työntekijät.


title: Simo Zitting (puheenjohtaja)

text: Finnlinesin pääluottamusmiehen mukaan 90 % työntekijöistä tuki Finnlinesin ratkaisua, koska ketään ei irtisanottu. Simo Zittingin sanotaan käynnistävän näyttävästi ay-sotia ja uhraavan rahtilaivastojen miehistöjä suosiakseen häntä puheenjohtajavaalissa äänestänyttä matkustajalaivojen henkilöstöä, jolla on valitsijoiden enemmistö. Kokoomuksen Verkkouutiset kirjoitti vuonna 2000, että Zittingillä on hermostuvan ja räväkän miehen maine.


title: Bernina Express

text: Bernina Express on sveitsiläinen junareitti, joka kulkee Alpeilla Churista, Davosista ja St. Moritzista Italian Tiranoon. Reitin toteuttaa Graubündenin kantonin rautatieyhtiö Rhätische Bahn (RhB). Suuri osa reitistä on Unescon maailmanperintökohdetta, joka koostuu RhB:n Albulan ja Berninan rautateistä . .


title: Bernina Express

text: Bernina Expressin pisin reitti (Chur-Tirano) on 145 kilometriä pitkä. "Pikajuna" kulkee reitin 4 tunnissa. Reitti on kapearaiteinen (1000 mm). Reitin korkein kohta on Ospizio Berninassa (2.253 metriä). Reitillä on 55 tunnelia, joista pisin on Albula-tunneli.


title: Bernina Express

text: Bernina Expressin reitti on ollut käytössä vuodesta 1910. Reittiä ajetaan ympäri vuoden.


title: Pietniemi

text: Pietniemi () on Porin 29. kaupunginosa. Sen naapurikaupunginosia ovat idässä Viikinäinen sekä etelässä Tuorsniemi ja Leppäkorpi. Muita läheisiä kaupunginosia ovat Vähärauma, Preiviiki, Ulasoori ja Paarnoori. Pietniemi kuuluu Vähärauman koulupiiriin, ja sen postinumero on 28660. Kaupunginosaa halkovat etelästä pohjoiseen kulkeva Vanhakartanontie sekä idästä länteen kulkeva Pietniementie, joka jatkuu pohjoiseen, Mäntyluodontielle asti. Pietniemen eteläpuolella kulkee Kirkkokankaantie, jonka varrella sijaisee vanha rälssi- ja säteritila, nimeltään Vanhakartano.


title: Uusiniitty

text: Uusiniitty () on Porin 35. kaupunginosa. Läheisiä kaupunginosia ovat Kyläsaari, Ulasoori ja Paarnoori. Uusiniitty kuuluu Kyläsaaren koulupiiriin, ja sen postinumero on 28760. Sitä halkoo Mäntyluodontie, jonka pohjoispuolella kulkee Uudenniityntie ja eteläpuolella Maalaiskunnantie. Uudessaniityssä sijaitsee Metsähautausmaa.


title: Panafrikkalaisuus

text: Panafrikkalaisuus on yhteiskuntapoliittinen ajattelutapa ja liike, joka pyrkii yhdistämään syntyperäiset afrikkalaiset ja afrikkalaisen perinnön ”maailmanlaajuiseen afrikkalaiseen yhteisöön”. Panafrikkalaisuus pyrkii poliittisesti yhtenäiseen Afrikkaan.


title: Panafrikkalaisuus

text: Panafrikkalaisuus pyrkii vaalimaan afrikkalaisten historiallista, kulttuurista, henkistä, taiteellista, tieteellistä ja filosofista perintöä. Panafrikkalaisuus eettisenä järjestelmänä etsii arvojaan Afrikan historiasta ja afrikkalaisten yhteisistä kokemuksista orjuutta, rasismia, kolonialismia ja uuskolonialismia vastaan. Moderni panafrikkalaisuus alkoi 1900-luvun vaihteessa. Vaikka panafrikkalaisuus alun perin pyrki maanosan yhtenäisyyteen, se alkoi myöhemmin kattaa myös afrikkalaisen diasporan muun muassa Karibialla, Yhdysvalloissa ja Brasiliassa. Panafrikkalaisuus myös vastustaa eurooppakeskeistä historiakäsitystä ja -näkökohtia ja pyrkii luomaan afrikkalaisia näkökulmia niin historiankirjoitukseen kuin yhteiskuntaankin. Yksi panafrikkalaisuuden merkittävistä saavutuksista on vuonna 2002 perustettu Afrikan unioni, jolla on kunnianhimoisia tavoitteita maanosan poliittisesta yhdentymisestä.


title: Panafrikkalaisuus

text: Panafrikkalaisuus näkyy nykyään monen afrikkalaisen maan lipussa, perinteiset panafrikkalaiset värit eli vihreä, keltainen ja punainen on johdettu alun perin Etiopian lipusta, joka ainoana afrikkalaisena maana pystyi torjumaan länsimaisen siirtomaavallan. Nykyään parissakymmenessä Afrikan maan lipussa on käytössä panafrikkalaiset värit, jonka lisäksi panafrikkalaiset värit ovat käytössä myös joidenkin Afrikan ulkopuolisten maiden lipuissa, joissa on huomattava afrikkalainen diaspora (esimerkiksi Jamaika).


title: Lotus Exige

text: Lotus Exige on brittiläisen autovalmistajan Lotuksen valmistama urheiluauto. Auton moottori tuottaa 190 hevosvoimaa, mutta siihen on saatavilla valmistajalta Performance-paketti, joka nostaa tehot aina 240 hevosvoimaan asti. Auto on lähes identtinen Lotus Elisen kanssa, joka on avoauto. Moottorin iskutilavuus on 1,8 litraa. Exige kiihtyy 0–100 km/h 4,9 sekunnissa (4,1 sekuntia Performance-paketin kanssa). Autoa on valmistettu vuodesta 2000 lähtien.


title: Beth Phoenix

text:
Elizabeth Kocanski (s. 24. marraskuuta 1980) on yhdysvaltalainen showpainija. Hänet tunnetaan paremmin nimellä Beth Phoenix. Hän ei paini enää.
Lopetusliikeenä hän käytti Glam Slamia. Kocanski on naimisissa entisen WWE- supertähden Adam Copelandin alias Edgen kanssa, ja heillä on yhteinen tytär.


title: Rieskala

text: Rieskala ()on Porin 37. kaupunginosa. Sen pohjoispuolella sijaitsee Pihlava, ja läheisiä kaupunginosia ovat Huvilaranta, Metsämaa ja Enäjärvi. Rieskala kuuluu Pihlavan koulupiiriin, ja sen postinumero on 28800. Sitä halkoo Harry Gullichsenintie, ja sen eteläpuolella kulkee Mäntyluodontie. Rieskalassa sijaitsevat Meri-Porin uimahalli, yhtenäiskoulu sekä Pihlavan kirjasto. Meri-Porin lukio lakkautettiin vuonna 2015, ja Meri-Porin, Pihlavan ja Mäntyluodon kouluista muodostettiin Meri-Porin yhtenäiskoulu.


title: Reckless Love (albumi)

text: Reckless Love on Reckless Loven eponyymi esikoisalbumi, joka julkaistiin 24. helmikuuta 2010. Se debytoi Suomen virallisen listan sijalla 13.


title: Reckless Love (albumi)

text: Kappaleista ”One More Time”, ”Beautiful Bomb”, ”Badass”, ”Romance” ja ”Back to Paradise” kuvattiin musiikkivideot.


title: Serbian cup

text: Jalkapallon Serbian cup (serbiaksi Куп Србије) on jalkapallon cup-kilpailu Serbiassa. Kilpailun virallinen nimi on sponsorin mukaan ollut Serbian Lav Cup (serbiaksi Лав куп Србије) vuodesta 2007. Cupin hallitseva mestari on Belgradin Punainen tähti. Cupia on pelattu vuodesta 2006, eli sen jälkeen, kun Montenegron itsenäistyminen lakkautti Serbian ja Montenegron valtioliiton. Cupin voittaja pääsee osallistumaan UEFA Europa-liigaan.


title: Atlantic Cityn rautatieonnettomuus 1896

text: Atlantic Cityn rautatieonnettomuus tapahtui 30. heinäkuuta 1896 New Jerseyssä Atlantic Citystä länteen sijaitsevassa rautatieristeyksessä. Kahden junan yhteentörmäyksessä kuoli 50 ihmistä ja 60 loukkaantui.


title: Atlantic Cityn rautatieonnettomuus 1896

text: Seitsenvaunuinen juna lähti Atlantic Citystä West Jersey Railroadia ja oli ehtinyt Reading Railroadin risteykseen, kun siihen osui pikajuna Philadelphiasta. Readingin junan veturi tuhoutui, kuljettaja kuoli ja lämmittäjä loukkaantui kuolettavasti. Sen taaempi vaunu suistui raiteilta, jolloin useita sen matkustajia kuoli tai loukkaantui. West Jerseyn junankuljettaja näki Readingin junan lähestyvän risteystä, mutta jatkoi matkaansa, koska hänellä oli siihen lupa. Minuutteja törmäyksen jälkeen toisen junan höyrykattila räjähti, jolloin monet loukkaantuneet saivat kuumaa höyryä päälleen.


title: Metsämaa (Pori)

text: Metsämaa on Porin 38. kaupunginosa, ja se sijaitsee Meri-Porissa. Sen naapurikaupunginosia ovat lännessä Pihlava, etelässä Enäjärvi ja idän suunnalla Kyläsaari. Metsämaa kuuluu Enäjärven koulupiiriin, ja sen postinumero on 28800. Se rajoittuu etelässä Pihlavantiehen ja pohjoisessa Porinlahteen.


title: Enäjärvi (järvi Porissa)

text: Enäjärvi on Satakunnassa Porin Meri-Porissa Enäjärven kaupunginosassa sijaitseva järvi. Järven vedenpintaa on 1800-luvulla laskettu, ja se on melko matala. Umpeenkasvava järvi on ollut otollinen elinympäristö linnuille, joita pesii siellä ennätyksellisen paljon.


title: Enäjärvi (järvi Porissa)

text: Järven pinta-ala on 45,1 hehtaaria, ja sen pituus on 1,3 kilometriä ja leveys 400 metriä. Järveen laskee ympäristöstä seitsemän ojaa, ja sen luusua sijaitsee järven etelärannalla, josta saa alkuunsa 1,6 kilometriä pitkä Mooskerinoja.


title: Enäjärvi (järvi Porissa)

text: Järven rantaviiva on 4,8 kilometriä pitkä. Ranta on kuivaa kangasmaastoa, joka on rannoiltaan liettynyttä avosuota. Järvi on erittäin matala. Keskellä järveä sijaitsevat kolme pientä saarta, joista suurin on 100 metriä pitkä Keskiluoto.


title: Enäjärvi (järvi Porissa)

text: Enäjärvi syntyi, kun se kuroutui erilleen Preiviikinlahdesta, jonne se luontaisestikin on aina laskenut. Järvi on yksi Suomen parhaista pienistä lintujärvistä ja kuuluu Preiviikinlahden Natura 2000 -hankkeeseen. Pesivä vesilinnusto on erittäin monipuolinen, ja linnuston kokonaistiheys on Suomen korkeimpia. Harmaahaikarat ruokailevat ja pesivät järvellä. Muuttolinnut lepäilevät järvellä varsinkin syksyisin, sillä siellä ei metsästetä. Enäjärveä kiertää vuonna 2002 valmistunut Haikarapolku. Polun varrella on lounaisrannan ruoikossa on kaksi lintutornia ja koillispuolella on havaintolava. Enäjärveä on tarkoitus kunnostaa luomalla sinne pesimäsaaria ja raivaamalla pensaikkoa tornien edestä.


title: Enäjärvi (järvi Porissa)

text: Vuosina 1766−1767 maanmittarin I. Grundströmin laatimassa rajankäyntikartassa Enäjärven pohjoispuolella on kirjoitettu merkintä eli suomeksi kaskimaata.


title: Enäjärvi (järvi Porissa)

text: Kalmbergin kartastossa vuodelta 1856 Enäjärven nimi kirjoitettiin ”Einajärvi”. Silloin sen pohjoisrantoja kiersivät niitut, jolla karja laidunsi. Lounaisrannalla sijaitsi Huhtilan torppa ja järvestä hieman etelään Smoskien torppa. Järven keskelle oli piirretty kolme saarta.


title: Enäjärvi (järvi Porissa)

text: Nimessä esiintyvä "enä"-alku merkitsee suomalaisessa nimistössä suurta tai isoa.


title: Enäjärvi (järvi Porissa)

text: Järven vedenpintaa alettiin laskea vuonna 1848. Ennen sitä toimitettiin kesällä 1846 järvellä katselmus, jossa järven tilaa arvioitiin. Maanmittari Wilhelm von Schantzin mukaan järven pinta-ala oli 189 tynnyrinalan ja 24,75 kapanalan suuruinen. Tästä kuului Yyterin ratsutilalle 69 tynnyrinalaa ja 18 kapanalaa ja Kyläsaaren kylälle 120 tynnyrinalaa. Järven pinta-alasta kasvoi 23 tynnyrinalaa kortetta, ruokoa ja kaislikkoa. Järven vedenpinta oli reilut neljä jalkaa korkeammalla kuin ympäröivä meri, jonne järven vedet tuli laskea. Laskuoja mereen oli 1 820 kyynärää pitkä (1 082 metriä). Järven syvyys vaihteli puolesta kyynärästä puoleentoista kyynärään. Pohja oli savista, mutta Yyterin puolella kivistä ja hiekkaista.


title: Enäjärvi (järvi Porissa)

text: Järven kuivattamisesta jätettiin maaherralle hakemus vuonna 1846, mutta katselmuksen, pohtimisen, lisäneuvojen pyytämisen Tie- ja vesirakennushallitukselta ja päättämisen jälkeen havaittiin, ettei kaikkia asianomistajia ollutkaan kuultu. Siksi kuivatushankkeen osakkaat joutuivat hakemaan kuivattamista vielä uudelleen vuonna 1848. Lupa saatiin heti, ja työhönkin ryhdyttiin heti. Mitään dokumenttia hankkeen sujumisesta ei ole, mutta järvi jäi lopulta kuivaamatta. Syyt voivat olla niitä samoja, jotka ovat olleet vastuksina muissakin järvien kuivatushankkeissa. Tiedetään, että niinkin myöhään kuin 1873−1874 korvauksista ja haitoista käräjöitiin, ja viimeinen päästös asiaan haettiin Turun hovioikeudelta saakka.


title: Enäjärvi (järvi Porissa)

text: Enäjärven vesijätöt, joita syntyi 45 tynnyrinalaa, jaettiin jokaiselle osakkaalle niin, että kunkin vanhaa lohkoa vain laajennettiin suuremmaksi.


title: Blood Feast

text: Blood Feast on yhdysvaltalainen vuoden 1963 kauhuelokuva, jonka ohjasi Herschell Gordon Lewis.


title: Blood Feast

text: Lewis tunnettiin lähinnä nudismielokuvistaan, ennen kuin siirtyi kauhuelokuviin. Kaikki kriitikot haukkuivat hänet ohjaamansa "Blood Feastin", ja Yhdysvalloissa monet osavaltiot kielsivät elokuvan esityksen. Silti se oli tuottoisa elokuva, sillä aina kun pienet elokuvateatterit ottivat "Blood Feastin" ohjelmistoonsa, yleisöä kävi runsaasti.


title: Blood Feast

text: "Blood Feastia" pidetään kauhuelokuvan lajityypin splatterin edeltäjänä. Lewis teki elokuvansa menestyksen innoittamana muitakin samanlaisia elokuvia. "Blood Feast" oli Lewisin veritrilogian ensimmäinen osa. Trilogiaan kuuluivat lisäksi "Two Thousand Maniacs!" ja "Color Me Blood Red"


title: Salassapitosopimus

text: Salassapitosopimus (, NDA) on sopimus, jolla turvataan luottamuksellisen tiedon ja/tai materiaalin säilyminen yhteisön (esim. yrityksen) sisäisessä tiedossa, niin että tietojen vastaanottajilla on tiedon rajallinen käyttömahdollisuus, tarkalleen ottaen sitä, että tietoa saa levittää vain sen verran kuin se on sopimuksen mukaan määritelty.


title: Yves Racine

text: Yves Racine (s. 7. helmikuuta 1969 Matane, Québec, Kanada) on kanadalainen entinen jääkiekkoilija, pelipaikaltaan puolustaja. Hän pelasi urallaan 508 NHL-ottelua Detroit Red Wingsin, Philadelphia Flyersin, Montreal Canadiensin, San Jose Sharksin, Calgary Flamesin ja Tampa Bay Lightningin riveissä. Racine teki urallaan puolustajaksi huomattavan paljon pisteitä, esimerkkinä NHL-kausi 1990–1991, jolloin hänen tehonsa Detroitin riveissä olivat 62 ottelussa 7+40=47.


title: Yves Racine

text: Racine vieraili SM-liigan Jokereissa kaudella 1998–1999. Hän lopetti uransa Saksan DEL-liigan Adler Mannheimissa kauden 2005–2006 jälkeen.


title: Yves Racine

text: Maajoukkuetasolla Racine edusti Kanadan maajoukkuetta MM-kilpailuissa 1991 ja 1994, jolloin hän oli mukana voittamassa maailmanmestaruutta.


title: Jääkiekon maailmanmestaruuskilpailujen 2010 kokoonpanot

text:
Kenttäpelaajat
MaalivahditKenttäpelaajat
Maalivahdit


text:
Kenttäpelaajat
MaalivahditKenttäpelaajat
MaalivahditKenttäpelaajat
MaalivahditKenttäpelaajat
MaalivahditKenttäpelaajat
MaalivahditKenttäpelaajat
MaalivahditKenttäpelaajat
Maalivahdit


text:
Kenttäpelaajat
MaalivahditKenttäpelaajat


text: MaalivahditKenttäpelaajat


text:
MaalivahditKenttäpelaajat
Maalivahdit


text:
Kenttäpelaajat
Maalivahdit


text: Kenttäpelaajat


text: Maalivahdit


title: Tomáš Kopecký

text: Tomáš Kopecký (s. 5. helmikuuta 1982 Ilava, Tšekkoslovakia) on slovakialainen jääkiekkoilija. Hänen pelipaikkansa on laitahyökkääjä, mutta hän pystyy pelaamaan myös keskushyökkääjänä. Hän edustaa NHL-seura Florida Panthersia. Kopecký on pelannut vuodesta 2006 lähtien NHL:ssä yhteensä yli 500 runkosarjaottelua. Hän voittanut Stanley Cupin vuosina 2008 ja 2010.


title: Tomáš Kopecký

text: Kopecký on HK Dukla Trenčínin kasvatti. Hän pelasi seuran alle 18- ja 20-vuotiaissa junioreissa viidellä kaudella. Kaudella 1999–2000 hän pelasi Slovakian Extraliigassa 52 ottelua tehopistein 3+4=7. Kopecký herätti kiinnostusta rapakon takana ja Detroit Red Wings varasi hänet toisella kierroksella 38. pelaajana vuoden . Kaudeksi 2000–2001 Kopecký siirtyi WHL-juniorisarjan Lethbridge Hurricanesiin. Hän pelasi Lethbridgessä myös seuraavan kauden ja pelasi kauden aikana myös AHL-otteluita Cincinnati Mighty Ducksissa.


title: Tomáš Kopecký

text: Kopecký siirtyi kaudeksi 2002–2003 Detroit Red Wingsin organisaatioon, mutta pelasi koko kauden AHL:ssä Grand Rapids Griffinsissä. Hän teki kaudella tehopisteet 17+21=38. Kahdella seuraavalla kaudella Kopecký kärsi loukkaantumisista ja pelasi kummallakin 48 ottelua. Kaudella 2005–2006 hän teki Grand Rapidsissä 77 ottelussa tehopisteet 32+40=72 ja pelasi NHL:ssä ensimmäisen ottelunsa 28. helmikuuta 2006 San Jose Sharksia vastaan.


title: Tomáš Kopecký

text: Kauden 2006–2007 Kopecký aloitti NHL:ssä, mutta hän mursi solisluunsa joulukuussa 2006 pelatussa ottelussa Chicago Blackhawksia vastaan. Hän pelasi kaudella vain 26 runkosarjaottelua ja pudotuspeleissä neljä ottelua. Kopecký teki kaudella Detroitin kanssa kolmivuotisen jatkosopimuksen. Loukkaantumiset jatkuivat myös kaudella 2007–2008, jolloin Kopecký loukkaantui huhtikuussa 2008 Columbus Blue Jacketsia vastaan runkosarjan lopulla. Hän pelasi runkosarjassa 77 ottelua lähinnä nelosketjussa tehopistein 5+7=12. Kopecký ei pelannut pudotuspeleissä, joiden päätteeksi Detroit voitti Stanley Cupin. Hänet luetaan Stanley Cup -voittajaksi, sillä hän pelasi riittävästi runkosarjassa.


title: Tomáš Kopecký

text: Kopecký pelasi Detroitissa vielä kauden 2008–2009, jolloin hän teki 79 ottelussa tehopisteet 6+13=19 ja eteni jälleen Stanley Cup -finaaleihin, jotka Detroit kuitenkin hävisi Pittsburgh Penguinsille otteluvoitoin 3–4.


title: Tomáš Kopecký

text: Heinäkuussa 2009 Kopecký siirtyi vapaana agenttina maanmiehensä Marián Hossan kanssa kaksivuotisella pelaajasopimuksella Chicago Blackhawksiin. Kopeckýn sopimuksen arvo oli 1,25 miljoonaa dollaria kaudessa. Hän teki kaudella 74 ottelussa tehopisteet 10+11=21. Kopecký ei ollut Blackhawksin kokoonpanossa pudotuspelien alussa, mutta pääsi mukaan kolmos- ja neloskenttään ottelusarjassa Vancouver Canucksia vastaan. Chicago eteni Stanley Cup -finaaleihin, joissa Kopeckýn edustama joukkue pelasi kolmatta kertaa peräkkäin. Kopecký teki voittomaalin ensimmäisessä loppuottelussa Philadelphia Flyersia vastaan korvatessaan loukkaantuneen Andrew Laddin. Vaikka Ladd palasi kokoonpanoon, joukkueen päävalmentaja Joel Quenneville piti Kopeckýn mukana kaikissa loppuottelusarjan otteluissa. Chicago voitti Stanley Cupin ja Kopecký teki pudotuspeleissä kuusi tehopistettä 17 ottelussa.


title: Tomáš Kopecký

text: Kaudella 2010–2011 Kopeckýn vastuu hyökkäyspäässä kasvoi ja hän teki 81 runkosarjaottelussa uransa ennätyspisteet 15+27=42. Hän loukkaantui pudotuspelien ensimmäisen kierroksen avausottelussa Vancouver Canucksia vastaan, eikä enää pelannut loppukaudella.


title: Tomáš Kopecký

text: Kopeckýn sopimus Chicagon kanssa oli päättymässä heinäkuun 2011 alussa. Chicago myi Kopeckýn pelaajaoikeudet 27. kesäkuuta 2011 Florida Panthersiin, josta se sai vaihdossa seitsemännen kierroksen varausvuoron. Kaksi vuorokautta myöhemmin Kopecký teki Floridan kanssa nelivuotisen pelaajasopimuksen, joka oli arvoltaan noin 12 miljoonaa dollaria.


title: Tomáš Kopecký

text: Kopecký edusti Slovakiaa kerran alle 18-vuotiaiden MM-kilpailuissa ja kolmesti peräkkäin nuorten MM-kisoissa vuosina 2000, 2001 ja 2002. Hän oli mukana Vancouverin talviolympialaisissa vuonna 2010, kun Slovakia sijoittui turnauksessa neljänneksi. Kopeckýn ensimmäiset aikuisten MM-kisat olivat vuonna 2012 ja Slovakia saavutti niistä kisoista hopeaa.


title: Tomáš Kopecký

text: Kopecký on naimisissa Marian kanssa ja parilla on kaksi lasta; Jakub (syntynyt helmikuussa 2004) ja Tobias (syntynyt helmikuussa 2009).


title: Eclipse (soundtrack)

text: The Twilight Saga – Eclipse: Original Motion Picture Soundtrack on soundtrack vuoden 2010 yhdysvaltalaiseen elokuvaan "Twilight – Epäilys". Soundtrackin julkaisee Chop Shop Records yhdessä Atlantic Recordsin kanssa 8. kesäkuuta 2010.


title: Eclipse (soundtrack)

text:
Albumia edeltää kaksi soundtrack-levyä: Twilight: Original Motion Picture Soundtrack (2008) ja The Twilight Saga – New Moon: Original Motion Picture Soundtrack (2009). Kummatkin ovat vastaavasti soundtrack-levyjä "Twilight – Epäilyksen" edeltäville elokuville "Twilight – Houkutus" (2008) ja "Twilight – Uusikuu" (2009).
"Twilight – Houkutuksen" soundtrackin sävellyksistä vastasi Carter Burwell. Chop Shop Records julkaisi soundtrackin yhdessä Atlantic Recordsin kanssa 4. marraskuuta 2008. "Twilight – Uudenkuun" soundtrackin, jonka kappaleet on valinnut musiikkisuunnittelija Alexandra Patsavas, julkaisi Chop Shop Records yhdessä Atlantic Recordsin kanssa 16. lokakuuta 2009. Molemmat soundtrack-levyt ovat parhaimmillaan sijoittunut sijalle 1 Billboard 200 - listalla.


title: Eclipse (soundtrack)

text: Lokakuussa 2009 Muse kertoi MTV:n haastattelussa, että yhtye saattaisi olla valmis tekemään kappaleita myös "Twilight – Epäilys" -elokuvaa varten. Muse on luovuttanut kappaleitaan kahteen edelliseen sarjan elokuvaan. Toukokuun alussa Stephenie Meyer kertoi virallisilla kotisivuillaan, että Muse tekee elokuvan soundtrack-levylle kappaleen, josta tulee myös heidän singlensä. Kappale on nimeltään "Neutron Star Collision (Love is Forever)". Kyseinen single julkaistiin 17. toukokuuta 2010. Toukokuussa 2010 ilmoitettiin, että latinalaisamerikkalainen bändi Jesse & Joy kuullaan myös soundtrack-levyllä.


title: Eclipse (soundtrack)

text: Toukokuun puolivälissä julkaistiin pätkä Musen singlestä "Neutron Star Collision (Love is Forever)". Single julkaistiin kokonaisuudessaan 17. toukokuuta 2010. Sen musiikkivideo julkaistiin 20. toukokuuta 2010 ja se sisältää kohtauksia elokuvasta. 2. kesäkuuta 2010 ilmoitettiin Twitterin kautta, että soundtrack on kuunneltavissa seuraavan 24 tunnin ajan.


title: Eclipse (soundtrack)

text: Kesäkuuhun mennessä soundtrack on saanut hyvän vastaanoton: "Entertainment Weekly" antoi soundtrackille arvosanan B+. Billboard 200 -listalla soundtrack sijoittui sijalle 2. "Allmusic" antoi soundtrackille neljä tähteä viidestä. Metacriticin antoi soundtrackille painotetuksi keskiarvokseen 76, ilmaisten "yleisesti myönteisiä palautteita". Vastaanotto on suurimmaksi osakseen ollut parempi kuin "New Moonin", uutamia poikkeuksia lukuun ottamatta.


title: Eclipse (soundtrack)

text: Eclipse – The Score sisältää Howard Shoren elokuvaan tekemät sävellykset. Shore korvasi säveltäjä Alexandre Desplatin, joka sävelsi musiikin elokuvasarjan toiseen osaan "Twilight – Uusikuu". Shore on säveltänyt musiikkia esimerkiksi elokuvaan "Taru sormusten herrasta". Toukokuussa 2010 score-levyn ilmoitettiin ilmestyvän 29. kesäkuuta 2010.


title: Sphincterochila insularis

text: Sphincterochila insularis on "Sphincterochilidae"-heimoon ja "Sphincterochila"-sukuun kuuluva kotilolaji. Laji kasvaa 10–11 × 14–16 mm:n kokoiseksi. Lajin kuori on väriltään valkoinen. "Sphincterochila insularis" on termofiilinen laji, ja se kesähorrostaa erittäin kuumilla ja auringonpaisteisilla kalkkikivialueilla.


title: Sphincterochila insularis

text: "Sphincterochila insularis" on Välimeressä sijaitsevan ja Kreikalle kuuluvan Antikytheran saaren kotoperäinen laji.


title: Luettelo televisiosarjan Castle jaksoista

text: Seuraava lista on luettelo ABC:n televisiosarjan "Castle" jaksoista. Sitä esitetään suomessa Nelosen ja Heron kanavilla.


text:
"Castlessa" näyttelevät Nathan Fillion, joka esittää kuuluisaa rikoskirjailijaa Richard Castlea, sekä Stana Katic, joka esittää NYPD:n murhaetsivää Kate Beckettia.
Castlen ensimmäinen tuotantokausi alkoi yhdysvalloissa 9. maaliskuuta 2009.


text: Castlen toinen tuotantokausi alkoi Yhdysvalloissa 21. syyskuuta 2009.


text: Castlen kolmas tuotantokausi alkoi Yhdysvalloissa 20. syyskuuta 2010.


title: Varsinais-Suomen sairaanhoitopiiri

text: Varsinais-Suomen sairaanhoitopiiri (lyh. VSSHP, ) on kuntayhtymä, johon kuuluu Varsinais-Suomen maakunnan kaikki 27 kuntaa sekä lisäksi Pirkanmaalla, ennen vuotta 2005 Satakunnassa sijaitseva Punkalaidun. Sairaanhoitopiirin tehtävänä on järjestää erikoissairaanhoidon palvelut sen jäsenkuntien noin 470 000 asukkaalle. Sairaanhoitopiiri järjestää myös yliopistotasoisen erikoissairaanhoidon erityisvastuualueellaan, johon kuuluu lisäksi Satakunnan sairaanhoitopiiri.


title: Varsinais-Suomen sairaanhoitopiiri

text: VSSHP:llä on noin 6 300 virkaa ja tointa. Piirin sairaaloissa toteutetaan noin 690 000 avohoitokäyntiä, noin 420 000 hoitopäivää ja 42 000 leikkaustoimenpidettä vuodessa (arvio 2008).


title: Varsinais-Suomen sairaanhoitopiiri

text: Varsinais-Suomen keskussairaalana ja yliopistosairaalana toimii Turun yliopistollinen keskussairaala. TYKSin kantasairaala sijaitsee Turussa Kiinamyllynmäellä. TYKSiin kuuluvat lisäksi Turun kaupunginsairaalan yhteydessä Mäntymäellä toimiva TYKS Kirurginen sairaala, Paimiossa sijaitseva Paimion sairaala sekä Raisiossa sijaitseva TYKS Raision sairaala.


title: Varsinais-Suomen sairaanhoitopiiri

text: Sairaanhoitopiiriin kuuluvat lisäksi seuraavat aluesairaalat:Lisäksi sairaanhoitopiirillä on psykiatriset sairaalat Halikossa ja Uudessakaupungissa. VSSHP:n sairaaloissa on yhteensä noin 1 600 sairaansijaa.


title: Varsinais-Suomen sairaanhoitopiiri

text: VSSHP:n sairaanhoidollisista palvelutoiminnoista (laboratorio, kuvantaminen, patologia, kliininen neurofysiologia, lääkehuolto ja välinehuolto) on muodostettu liikelaitos nimeltään TYKS-SAPA, jonka toimialue kattaa koko sairaanhoitopiirin.


title: Varsinais-Suomen sairaanhoitopiiri

text: Lisäksi Turun yliopistolla on oikeus asettaa edustajansa kuntayhtymän päätöksentekoelimiin.


title: Tatra T13

text: Tatra T13 oli tšekkoslovakialaisen Tatran valmistama kevyt kuorma-auto. Sen rakenne perustui vuonna 1923 esiteltyyn T11-henkilöautoon. T13:n valmistus alkoi 1924 ja jatkui virallisesti vuoteen 1933 asti, mutta viimeinen yksilö valmistui vuonna 1935.


title: Tatra T13

text: Kaksiakselisen, takavetoisen T13:n omamassa oli 1 000 kg ja se kykeni versiosta riippuen kuljettamaan 800–1 200 kg hyötykuorman. Sen huippunopeus oli 45 km/h. Auton alustalle valmistettiin myös muutamia linja-autoja.


title: Tatra T13

text: Ensimmäisissä autoissa käytettiin T11:n moottoria, mutta vuodesta 1926 autossa oli hieman tehokkaampi T12:n voimanlähde.


title: Tatra T13

text: Moottori oli tyypiltään kaksisylinterinen, ilmajäähdytteinen bokserimoottori. Sen takana olleessa vauhtipyörässä oli tuuletin, jonka ympärillä oli ilmavirtaa ohjaava kokoojapelti. Moottorin lohko oli valmistettu kevytmetallista. Polttoaineensyötöstä vastasi Zenith 26 ABC -kaasutin.


title: Tatra T13

text: Autossa oli Boschin magneettosytytys ja sytytysennakkoa voi säätää käsin. Moottori oli varustettu sähköisellä käynnistysmoottorilla. Sähköjärjestelmä oli 6-volttinen.


title: Tatra T13

text: Myös alustan rakenne muuttui samalla hieman kun T12 korvasi T11:n.


title: Tatra T13

text: Moottorin takana oli kuiva nelilevyinen kytkin, joka välitti voiman neliportaiseen vaihteistoon. Vaihteisto oli kiinnitetty takapäästään keskusputkirunkoon, jonka sisällä kulki voimansiirtoakseli. Runkoputken takapäässä oli vetopyörästö, johon oli rakennettu heilurityyppinen erillisjousitus. Taka-akseli oli jousitettu poikittain asennetun, puolielliptisen lehtijousen avulla, joka oli kiinnitetty keskeltä vetopyörästön runkoon ja päistään jarrukilpiin. Auton moottori makasi jäykällä etuakselilla olleen poikittaisen lehtijousen päällä. Näin ollen myös moottori ja vaihteisto toimivat osana kantavaa rakennetta. Rakenne oli erittäin jäykkä ja toimi erinomaisesti hankalissa maasto-olosuhteissa.


title: Tatra T13

text: Ensimmäisissä yksilöissä oli takana mekaanisella välityksellä toimivat rumpujarrut eikä etujarruja ollut. Kummassakin jarrurummussa oli kaksi paria jarrukenkiä, joista toinen pari oli seisontajarrua varten. Kun autossa alettiin käyttää T12:n komponentteja, myös etuakselille asennettiin jarrut ja takapyörillä oli enää yhdet parit jarrukenkiä, jotka toimivat sekä käyttö- että seisontajarruina.


title: Tatra T13

text: Tšekkoslovakian asevoimat ei ollut kiinnostunut käyttämään T13-mallia motorisoinnissaan. Huomio kiinnittyi maastokelpoisemman, kolmiakselisen ja kantavuudeltaan 1,5-tonnisen T26-mallin kehittämiseen.


title: Tatra T13

text: Armeijalle kuitenkin toimitettiin kolme T13:aa. Ensimmäinen, kantavuudeltaan yhden tonnin kuorma-auto myytiin 1926. Vuotta myöhemmin myytiin yksi T13:n alustalle rakennettu linja-automuunnelma. Vuonna 1931 myytiin vielä vankienkuljetusautoksi rakennettu muunnelma.


title: Tatra T13

text: Teknisiä tietoja ja kuvia


title: Tripolin kansainvälinen lentoasema

text: Tripolin kansainvälinen lentoasema () on 34 kilometrin päässä Libyan pääkaupunki Tripolin keskustasta sijaitseva kansainvälinen lentoasema. Lentoasema toimii kansallisen yhtiön Libyan Airlinesin sekä Afriqiyah Airwaysin ja Buraq Airin solmukohtana. Lentoasemalla on kaksi kiitotietä, yksi 3,6 kilometrin mittainen ja ILS-lähestymislaitteilla varustettu kiitotie ja yksi 2,6 kilometrin mittainen kiitotie.


title: Tripolin kansainvälinen lentoasema

text: Lentoaseman kautta kulki yli kolme miljoonaa matkustajaa 2008. Lentoasemalle on rakenteilla kaksi uutta terminaalia.


title: Mahomet Weyonomon

text: Mahomet Weyonomon oli mohegaani-intiaanien ylipäällikkö, joka teki vuonna 1735 matkan Isoon-Britanniaan tarkoituksenaan tavata maan kuningas Yrjö II. Hän ei ehtinyt kuitenkaan koskaan tavata kuningasta, sillä seuraavana vuonna Weyonomon seurueineen menehtyi Lontoossa riehuvaan isorokkoon. Hän oli kuollessaan 36-vuotias.


title: Mahomet Weyonomon

text: Weyonomon oli uskonnoltaan muslimi. Hän oli maineikkaan mohegaanien johtajan Uncasin pojan pojanpoika. Hänen äitinsä edusti espanjalaisten mukana Pohjois-Amerikan mantereelle saapuneita "melungeoneita" jotka olivat lähtöisin pääosin pohjoisen Afrikan barbaarirannikolta tai Turkista ja joutuneet pakenemaan alkuperäisiltä mailtaan.


title: Mahomet Weyonomon

text: Weyonomonin pitkään laivamatkaan Britteinsaarille oli aivan erityinen syy. Hänen kansansa oli joutunut luovuttamaan yhä suurempia maa-alueita Uuden-Englannin siirtolaisille nykyisen Connecticutin alueelta. Sata vuotta aikaisemmin mohegaanit päällikkönsä Uncasin johdolla olivat olleet toivottamassa brittejä tervetulleiksi uudelle mantereelle. Ystävyyssiteiden asteittainen murtuminen ja siirtolaisten loputon maannälkä olivat työntäneet mohegaanit yhä pienemmälle alueelle ja estääkseen lohduttomalta näyttävää tulevaisuutta toteutumasta oli Weyonomon päättänyt matkustaa Englantiin vedotakseen kuninkaan oikeudenmukaisuuteen ja pyytääkseen tältä parempaa kohtelua kansalleen. Weyonomonin seurueen muodostivat kapteeni John Mason ja hänen poikansa Sam sekä mohegaaninkielinen tulkki Zachery Johnson, intiaaninimeltään AughQuant.


title: Mahomet Weyonomon

text: Muutamia vuosikymmeniä aikaisemmin oli Englantiin purjehtinut Weyonomonin isoisä "Owenego" tapaamaan kuningatar Annea. Matkan syynä oli Connecticutin siirtokunnan nopea kasvu ja siitä aiheutuneet maankäyttöön liittyvät ongelmat. Kuningatar oli luvannut, että britit palauttaisivat anastamansa alueet niiden alkuperäisille asukkaille, mutta lupaus osoittautui katteettomaksi eikä kyennyt pysäyttämään siirtokunnan leviämistä.


title: Mahomet Weyonomon

text: Weyonomon haudattiin vuonna 1736 johonkin etelä-Lontoon hautausmaalle ja hänen hautapaikkansa jäi tuntemattomaksi. Vuonna 2006 Englannin kuningatar Elisabet II julkisti Weyonomonin muistomerkin Southwarkin katedraalissa mohegaanien perinteisten hautausseremonioiden saattelemana.


title: Bob Solinger

text: Robert Edward ”Solly” Solinger (23. joulukuuta 1925 Star City, Saskatchewan – 10. joulukuuta 2014) oli kanadalainen jääkiekkoilija. Hän pelasi 99 ottelua NHL:ssä.


title: Bob Solinger

text: Hän pelasi Toronto Maple Leafs ja Detroit Red Wings -joukkueissa. Solinger oli ensimmäinen AHL:n tulokkaille jaettavan Dudley "Red" Garrett Memorial Award -palkinnon saanut pelaaja.


title: Tr2

text: Tr2 ("Truman") oli Suomessa sotien jälkeen käytössä ollut yhdysvaltalainen höyryveturityyppi. Raskaat tavaraliikenneveturit olivat samaa tyyppiä, jollaisia oli sodan aikana toimitettu Neuvostoliittoon (Lend-Lease-sopimus).


title: Tr2

text: Truman Tr2 -vetureita valmisti Baldwin Locomotive Works Pennsylvanian osavaltion Philadelphiassa, ALCO valmisti sarjan viimeisimmät yksilöt. Veturiin mahtui 13 tonnia hiiltä ja 28 tonnia vettä.


title: Tr2

text: Jatkosodan jälkeen suomalainen veturiteollisuus ei pystynyt raaka-ainepuutteen ja sotakorvausten takia rakentamaan vetureita, joten vetureita jouduttiin hankkimaan ulkomailta. Yhdysvalloista hankitut 20 veturia tuotiin Suomeen osina ja ne koottiin VR:n Helsingin konepajassa. Veturin lempinimi Truman viittaa Yhdysvaltain silloiseen presidenttiin Harry S. Trumaniin.


title: Tr2

text: Tr2-veturit olivat VR:n raskaimmat ja vahvimmat veturit. Ne sijoitettiin Riihimäelle ja niitä oli lyhytaikaisemmin sijoitettuna Pieksämäelle ja Kouvolaan. Vetureita käytettiin myös Helsingin ja Riihimäen välisissä henkilöjunissa.


title: Tr2

text: Suhteellisen lyhyen käyttöiän jälkeen Trumanit hylättiin vuosina 1964–1969. Veturit romutettiin paitsi veturi 1319, joka on Hyvinkäällä Suomen Rautatiemuseossa.


title: Hiippa (saari)

text: Hiippa on Naantalissa sijaitseva pieni 0,77 hehtaarin ulkoilusaari. Saarella ei ole rakennuksia tai rakenteita. Saaren rannat ovat ruovikoituneet kiinni viereiseen Jakoluodon saareen.


title: Jarkko Toivonen (kitaristi)

text: Jarkko Toivonen (s. 1969) on suomalainen brasilialaiseen musiikkiin erikoistunut bossa nova -kitaristi.


title: Jarkko Toivonen (kitaristi)

text: Toivonen aloitti kitaransoiton opinnot 9-vuotiaana kuultuaan ensimmäisen esikuvansa José Felicianon soittoa. Hänellä on takanaan noin 12 vuoden klassisen kitaransoiton opinnot mm. Sibelius-Akatemiassa. Toivonen aloitti ammattiuransa 18-vuotiaana vuonna 1987, kun hän julkaisi ensimmäisen levynsä "Sambolero".


title: Jarkko Toivonen (kitaristi)

text: Toivonenon konsertoinut kotimaansa lisäksi mm. Brasiliassa. Hän on esiintynyt yhdessä huilisti-laulaja Danilo Caymmin, kitaristi Sebastião Tapajósin, perkussionisti Marcelo Salazarin sekä laulajatar Ithamara Kooraxin kanssa. Toivosen kitaratyyliin ovat eniten vaikuttaneet brasilialaiset Luiz Bonfá, Paulinho Nogueira, João Gilberto, Bola Sete, argentiinalaissyntyinen Jorge Morel sekä José Feliciano.


title: Tulipa goulimyi

text: Tulipa goulimyi on Kreikassa Kytheran saarella villinä elävä tulppaanilaji. Lisäksi kasvia tavataan muun muassa Kreikan Peloponnesoksen eteläosassa, Antikytheran saarella ja Kreetan saaren Gramvoúsan niemimaalla. Se kasvaa kivikkoisilla alueilla. Kasvi kukkii helmikuun puolivälistä toukokuun alkuun. Sen kukat ovat oranssit tai tiilenpunaiset. Lajia viljellään myös puutarhoissa. Se kestää hyvin kylmää.


title: Yamashiro

text: Yamashiro () oli keisarillisen Japanin laivaston Fusō-luokan taistelulaiva toisessa maailmansodassa. Aluksen köli laskettiin 20. marraskuuta 1913 Yokosukan laivastontelakalla, ja se laskettiin vesille 3. marraskuuta 1915. Alus otettiin 31. maaliskuuta 1917 laivastopalvelukseen. Se oli ensimmäinen Japanin laivaston alus, jossa oli katapultti tiedustelulentokoneiden ilmaan saamiseksi. Se nimettiin laivaston perinteiden mukaisesti maakunnan mukaan.


title: Yamashiro

text: Japanin liittyessä toiseen maailmansotaan 1941 alus oli jo modernisoinnistaan huolimatta vanhentunut ja liian hidas, joten se ei ottanut osaa Malesian ja Hollannin Itä-Intian operaatioihin, vaan se palveli Japanin sisämerellä strategisena reservinä. "Yamashiro" ja sen sisaralus "Fusō" muodostivat 2. taistelulaivalaivueen 2. viirikön.


title: Yamashiro

text: Marraskuussa 1941 "Yamashiro" oli ankkurissa Japaninmerellä Hashira Jimassa ensimmäisen laivaston 2. taistelulaivueen mukana laivaston pääosan suojausosastossa. Alus ei osallistunut taistelutoimiin ennen kuin 18. huhtikuuta 1942, jolloin se teki lyhyen syöksyn sisaraluksen "Fusōn" kanssa Tokioon iskeneeseen Yhdysvaltain laivasto-osastoon. Alus kuitenkin palasi 22. huhtikuuta ankkuripaikalleen ilman taistelukosketusta.


title: Yamashiro

text: Alus lähti 20. toukokuuta Hashira Jimasta sisaraluksensa kanssa tukemaan Aleuttien ja Midwayn taisteluita pohjoisella ja itäisellä Tyynellämerellä osana suojausosastoa 2. taistelulaivalaivueen, kahden vanhan kevyen risteilijän sekä 12 hävittäjän kanssa.


title: Yamashiro

text: Aleuttien hyökkäys osoittautui vääräksi hälytykseksi, jolloin osasto sai määräyksen palata satamaan. "Yamashiro" palasi 17. kesäkuuta osaston mukana Yokosukaan, josta se lähti 22. kesäkuuta edelleen Hashira Jimaan. Alus saapui määränpäähänsä kaksi päivää myöhemmin ankkuroituen satamaan. Alus osallistui satamassa ollessaan Japaninmerellä pidettyihin harjoituksiin, kunnes se lähti 1. helmikuuta 1943 Yokosukaan jatkaen satamapalvelustaan.


title: Yamashiro

text: "Yamashiro" liitettiin 1. syyskuuta liitettiin pintayksiköiden koulutusosastoon ja se lähti 4. syyskuuta takaisin Hashira Jimaan. Alus palveli tykistön koululaivana, uuden tutkan käyttöönottotestauksissa ja Etaguchin kadettikoulun koululaivana, kunnes se siirrettiin 8. lokakuuta T-3-kuljetusosastoon. Tarvikkeiden ja täydennysjoukkojen kuormaamisen päätyttyä alus lähti 17. lokakuuta Trukille, jonne se saapui 20. lokakuuta. Kuorman purkamisen jälkeen alus lähti 31. lokakuuta paluumatkalle ja se saapui 5. marraskuuta Tokuyamaan. Alus vältti matkalla sukellusveneen hyökkäyksen.


title: Yamashiro

text: Alus palasi 10. marraskuuta pintayksiköiden koulutusosastoon. Se lähti 29. joulukuuta Yokosukaan, jossa se aloitti palveluksensa vuoden viimeisenä päivänä. Alus palveli 1. maaliskuuta alkaen 2. taistelulaivueen osana koulutustehtävissä eri merisotakouluissa, kunnes tilanne Filippiinienmerellä vaati kaikkien käytettävissä olevien alusten siirtämisen sotatoimialueelle.


title: Yamashiro

text: "Yamshiro" lähti Lingga Roadiin kohdatakseen sisaraluksensa "Fusōn", minkä jälkeen alukset jatkoivat osasto C:n mukana Bruneinlahdelle. "Yamashiro" selvisi yöllisestä Suragaon salmen läpimenosta, mutta "Fusōn" tuhouduttua upposi vielä kaksi ja vaurioitui yksi Japanin keisarillisen laivaston hävittäjä ja "Yamashiro" vaurioutui torpedon osuessa. Hieman myöhemmin alukseen osui toinen torpedo, joka laski aluksen nopeuden mateluksi ja teki kolmesta 14 tuuman tykkitornista käyttökelvottomia. Yön kuluessa alukseen osui vielä yksi torpedo.


title: Yamashiro

text: Liittoutuneiden amiraali Jesse B. Oldendorffin komentama laivasto-osasto, jossa oli kolme raskasta ja viisi kevyttä risteilijää, avasi tulen ennen osastoon kuuluneita taistelulaivoja "USS West Virginiaa", "USS Californiaa", "USS Tennesseetä", "USS Marylandia" ja "USS Mississippiä". Taistelulaivat aloittivat tulituksen kello 03.10. "Yamashiro" muuttui tykkitulessa roihuavaksi hylyksi, joka lopulta upposi "USS McDermuttin" torpedon osuttua yhdeksän minuuttia myöhemmin.


title: Arvo Räikkönen

text: Arvo Yrjö Rafael Räikkönen (9. heinäkuuta 1906 Lempaala, Inkeri – 23. kesäkuuta 1978 Rauma) oli suomalainen kuoronjohtaja, säveltäjä ja musiikkipedagogi.


title: Arvo Räikkönen

text: Räikkönen valmistui filosofian maisteriksi Helsingin yliopistosta vuonna 1931 ja toimi musiikinopettajana Turun kansakouluissa vuosina 1931–1937 sekä musiikin lehtorina Rauman seminaarissa vuosina 1937–1973. Hänen ns. vanhaa musiikkia kohtaan tuntemansa kiinnostus toi uusia ideoita etenkin mieskuorolauluun. Hän oli tuottelias säveltäjä, jonka teoksia palkittiin useissa sävellyskilpailuissa. Räikkösen sävellyksiä on tallentanut muun muassa mieskuoro Laulu-Miehet. Räikkönen sai professorin arvonimen vuonna 1977.


title: Arvo Räikkönen

text: Arvo Räikkösen isä oli Pietarin Pyhän Marian kirkon kanttori Pekka Bernhard Räikkönen. Hänen veljiään olivat oopperalaulaja Sulo Räikkönen ja äärioikeistolainen poliitikko Erkki Räikkönen.


title: Olavi Pesonen

text: Olavi Samuel Pesonen () oli suomalainen säveltäjä, urkutaiteilija, musiikkikriitikko ja musiikkipedagogi.


title: Olavi Pesonen

text: Pesosen vanhemmat olivat kouluneuvos Matti Pesonen ja Ellen (Ella) Irene Malmberg ja puoliso vuodesta 1933 Sirkku Aune Margareta Lyytikäinen. Hän tuli ylioppilaaksi 1928 ja valmistui filosofian kandidaatiksi 1932. Helsingin Kirkkomusiikkiopistosta Pesonen valmistui 1934 ja Sibelius-Akatemian urkudiplomin hän suoritti 1939. Pesonen toimi kansakoulun laulunopettajana Helsingissä vuodesta 1933, sävellyskonsertin hän piti 1936 ja urkukonsertin 1939. Hän toimi myös orkesterin- ja kuoronjohtajana ja musiikkikriitikkona, samoin kuin luottamustehtävissä Suomen musiikkielämässä.


title: Olavi Pesonen

text: Pesosen ensimmäiset teokset edustivat kansallisromantiikkaa, mutta myöhemmin hänen sävelkielensä kehittyi kromaattisemmaksi ja etääntyi paikoitellen tonaalisuudesta. Pesonen käyttää runsaasti kontrapunktia. 1950–1960-luvulla Pesonen sävelsi lukuisten muiden tehtävien vuoksi melko vähän, mutta 1970-luvulla siirryttyään eläkkeelle hän saattoi jälleen paneutua enemmän säveltämiseen. Pesosen tuotannossa on runsaasti kuoro- ja yksinlauluja, joista merkittävimpiä ovat sekakuorosävellys "Ajat eellehen menevät" (1935) ja yksinlaulusarja "Gott! Wirf mich nicht zu Deinen Steinen" (1953). Hänen säveltäjäkuvaansa liitettiin lyyrisyys, uskonnollisuus ja vankat tekniset taidot. Hänen tuotantoonsa kuuluu muun muassa kaksi sinfoniaa, muita soitinteoksia sekä lukuisia vokaaliteoksia. Pesosen merkittävin sävellyksenopettaja oli Leevi Madetoja.


title: Olavi Pesonen

text: Pesonen sai Pro Finlandia -mitalin vuonna 1961.


title: Olavi Pesonen

text: Pesosen sävellyksiä ovat muun muassa seuraavat:


title: Olavi Pesonen

text: Pesosen julkaisemia lauluteoksia ovat:


title: Red Dead Redemption

text: Red Dead Redemption on Rockstar San Diegon kehittämä avoimeen pelimaailmaan sijoittuva kolmannen persoonan ammuntapeli, jonka Rockstar Games julkaisi toukokuussa 2010. Kyseessä on "Red Dead Revolverin" ”henkinen seuraaja”. Peli on julkaistu Xbox 360- ja PlayStation 3 -pelikonsoleille. Pelille on ilmestynyt jatko-osa.


title: Red Dead Redemption

text: "Red Dead Redemptionin" tapahtumat sijoittuvat 1910-luvun villiin länteen, Yhdysvaltojen ja Meksikon rajalle. Teollistuminen on jo kovassa vauhdissa, mikä näkyy moottorilla toimivista autoista ja kaupunkien välisistä rautatieverkostoista. Entinen lainsuojaton ja tarinan protagonisti, John Marston saapuu Armadillon kaupunkiin, jossa hallitus pakottaa hänet varhaiseläkkeeltä takaisin töihin. Liittovaltion agentit kiristävät Marstonia etsimään ja neutralisoimaan entisen rikoskumppaninsa Bill Williamsonin uhkaamalla hänen vaimonsa ja lapsensa henkeä.


title: Red Dead Redemption

text: Peliä myytiin 8. kesäkuuta 2010 mennessä yli viisi miljoonaa kappaletta.


title: Red Dead Redemption

text:
"Red Dead Redemption" on kolmannesta persoonasta kuvattu villiin länteen sijoittuva toimintaseikkailupeli, jonka avoimessa peliympäristössä pelaaja voi suorittaa tehtäviä haluamallaan tavalla. Päähenkilö John Marston voi osallistua tarinaa edistävien päätehtävien ohella myös julkisten hirttäjäisten kaltaisiin satunnaistapahtumiin tai ympäristössä esiintyvien henkilöiden tarjoamiin työtehtäviin. Pelissä voi myös suorittaa vaihtoehtoisia sivuaktiviteettejä, kuten kaksintaisteluja ja uhkapelaamista. Riistan metsästäminen on myös mahdollista, ja siitä saatavan lihan voi myydä rahaa vastaan kaupungilla. Pelissä aseita voi ostaa, löytää tai saada tehtävistä.
Vaikka kyseisenä aikakautena oli jo moottorikäyttöisiä ajoneuvoja, pelissä kuljetaan pääasiassa hevosella. Pelaaja voi hyödyntää ratsuaan myös taistelussa, sillä sen päältä voi ampua tai lassota vihollisia hevosen päälle kuljetettavaksi. Peli tukee kyseistä toimintamallia myös siinä mielessä, että etsintäkuulutetuista maksetaan suurempia palkkioita elävänä kuin kuolleina. Päähahmo ei kuitenkaan osaa uida, vaan hukkuu liian syvälle mentäessä.


title: Red Dead Redemption

text: Pelaaja voi tukeutua tulitaisteluiden ajaksi kiinteiden esteiden taakse ja ampua sieltä sokkona tai automaattista ja vapaata tähtäystä hyödyntäen. Mukana on myös ”Dead-Eye”-tähtäysjärjestelmä, jonka avulla pelaaja voi hidastaa aikaa ja merkitä vihollisensa tähtäyspisteillä . Kun hidastus loppuu, Marston ampuu kohteensa äärimmäisen nopeasti. Pelihahmojen fysiikkamallinnus on toteutettu Euphoria-pelimoottorilla. Tulitaistelussa viholliset reagoivat osumiin realistisesti ympäristön ja osumakohdan mukaan.


title: Red Dead Redemption

text: Pelin varustevalikoima pohjautuu villin lännen aikaiseen aseteknologiaan. Mukana on muun muassa revolvereita, haulikoita ja useita erilaisia kiväärejä. Perinteisten mallien lisäksi käyttöön saa pitkille etäisyyksille tarkoitetun tarkkuuskiväärin sekä erityisen suurta vahinkoa tuottavan puhvelikiväärin. Tarinan edetessä Marston saa käyttöönsä myös heittoveitsiä, polttopulloja, dynamiitteja, pistooleja sekä konekiväärejä. Aseita ja ammuksia voi ostaa kaupungilla sijaitsevista liikkeistä.


title: Red Dead Redemption

text: "Red Dead Redemption" sisältää kaksi Marstonin moraalia kuvastavaa piirrettä: kunnia ja maine. Pelin sisäinen järjestelmä jakaa pisteitä niiden kääntäen verrannollisiin mittareihin pelaajan tekojen ja valintojen mukaisesti. Marston voi esimerkiksi kasvattaa häneen kohdistunutta kunnioitusta pelastamalla viattomia siviilejä tai palauttamalla lainsuojattomia elävänä vankilaan. Mainepisteet puolestaan kuvaavat sitä, kuinka tunnettu henkilö Marston on. Mainetta voi saada tappamalla, suorittamalla tehtäviä ja kulkemalla pitkiä etäisyyksiä. Kummallakin ominaisuudella on omat hyötypuolensa: niin sanotulle pahalle ja maineikkaalle henkilölle maksetaan suurempia palkkioita, mutta kunniakkaana tunnettu hahmo saa satunnaiset rikkeensä anteeksi. Kunniakas henkilö saa myös halvemmat hinnat. Paha ("Desperado") saa taas mustan hevosen.


title: Red Dead Redemption

text: "Red Dead Redemption" sisältää enimmillään 16 pelaajaa tukevan moninpelin. ”Free Roamia” lukuun ottamatta kaikki pelimuodot, sekä joukkue- että yksilöpohjaiset, alkavat meksikolaisella kaksintaistelulla. Mikäli pelaajat ovat joukkueissa, he seisovat vastakkain kahdessa rivissä, muussa tapauksessa kehässä. Pelitiloista voi ansaita kokemuspisteitä, mutta niiden kertyminen vaikuttaa ainoastaan Free Roamiin, jonne avautuu uusia hahmomalleja ja kullalla maalattujen aseiden kaltaista lisäsisältöä.


title: Red Dead Redemption

text: Sekä tavanomaiset että joukkuepohjaiset versiot ”Shootout”-pelimuodosta noudattavat perinteisen deathmatchin kaavaa, jossa pelaajien tulee eliminoida mahdollisimman monta vastustajaa. ”Hold Your Own” vastaa monista peleistä tuttua lipunryöstöä, jossa kummankin joukkueen tulee suojella omaa kultasäkkiänsä. ”Grab The Bagissa” toinen joukkue hyökkää ja toinen puolustaa; osapuolesta riippuen tarkoituksena on joko kaapata säkki ja palauttaa se takaisin tukikohtaan tai vastaavasti puolustaa sitä. ”Gold Rushissa” kaikki pelaajat ovat omillaan ja pyrkivät viemään kentälle ilmestyviä kultasäkkejä palautusarkuille mahdollisimman monta kertaa. Free Roamissa yhteensä 16 pelaajaa voi tutkia avointa pelimaailmaa ja suorittaa siellä esiintyviä haasteita. Pelaajat voivat myös lyöttäytyä yhteen maksimissaan kahdeksan hengen joukkueiksi ja suorittaa tehtäviä yhdessä.


title: Red Dead Redemption

text: Peli esiteltiin medialle ensi kertaa vuoden 2005 E3-messuilla Sonyn pitämässä tiedotustilaisuudessa. Kehittäjät näyttivät "Redemptionista" trailerin, joka toimi tekniikkademonstraationa RAGE-pelimoottorille. Projekti tunnettiin tuolloin työnimellä "Old West Project". Pelin alustavaksi julkaisupäivämääräksi ilmoitettiin ensimmäisten virallisten trailereiden yhteydessä huhtikuu 2010, mutta Rockstar ei pysynyt aikataulussa ja joutui siirtämään sen seuraavaksi kuukaudeksi.


title: Red Dead Redemption

text: "Redemptionin" kehitystiimi koki noin kuusivuotisen projektin aikana huomattavan suuria vaikeuksia. Tiimi antoi medialle lausuntoja, joissa kuvaili pelin olleen ”täydellinen katastrofi suurimman osan vuodesta 2009 ja sitä edeltävänä aikana”. Sen jälkeen projekti kääntyi heidän sanojensa mukaisesti parempaan suuntaan, mutta kaikista ongelmista ei päästy eroon. Kehityksessä ilmenneet vastoinkäymiset johtuivat pitkälti järjestäytymättömyydestä ja suuntaa antavan johtoportaan puutteesta. Rockstar Games pahoitteli työntekijöille jälkikäteen sitä, että he saattoivat tuntea työympäristönsä asettamat vaatimukset epämukaviksi. Yksi Rockstarin lähteistä arvioi, että pelin tulisi myydä noin neljän miljoonan dollarin edestä kappaleita, jotta varat riittäisivät rahoittamaan kehityksestä koituneet kulut.


title: Red Dead Redemption

text: "Game Informerin" huhtikuisessa lehdessä annettiin ymmärtää, että peli olisi tekeillä PlayStation 3:n ja Xbox 360:n lisäksi myös tietokoneelle. Rockstar kiisti väitteet ja täsmensi, ettei PC-versio ole ainakaan toistaiseksi työn alla.


title: Red Dead Redemption

text: Pohjois-Amerikassa Rockstar teki GameStopin kanssa ennakkotilaustarjouksen, jossa kuka tahansa sai äänestää Marstonille lisäasun kolmesta eri vaihtoehdosta. Vain ennakkotilauksen tehneet saavat käyttöönsä voittaja-asun ”Deadly Assassinin”, joka puolittaa ”Dead-Eye”-tähtäysjärjestelmän latausajan.


title: Red Dead Redemption

text: GameStopin lisäksi myös monet muut myyjät ympäri maailmaa tekivät yhteistyötä ennakkotilauslahjojen suhteen. Näitä olivat muun muassa Best Buyn tarjous ”War Horse” ja Amazonin ”Golden Guns”. Sotahevonen on nopeampi ja kestävämpi kuin normaali ratsu, ja kultaiset aseet puolestaan lisäävät tapoista saatavien mainepisteiden määrää. Rockstar Gamesin virallinen verkkokauppa Rockstar Warehouse tarjosi ennakkotilaajilleen t-paitoja.


title: Red Dead Redemption

text: Pelistä julkaistiin edellä mainittuja bonuksia sisältävä "Limited Edition" -kokoelma. Limited Editionissa on erikoiskansi, jonka voi ottaa pelin oikean kotelon päältä pois. Limited Editionin lisäsisällöt lunastetaan käyttöön erillisellä koodilla.


title: Red Dead Redemption

text: Toukokuussa 2010 Rockstar ilmoitti julkaisevansa ilmaista lisäsisältöä sekä PlayStation 3 että Xbox 360 -versioille kesäkuun aikaan. Ensimmäinen ladattava laajennus "Outlaws to the End Co-Op" sisältää kuusi uutta yhteistyötehtävää, jotka ovat pelattavissa 2–4 muun henkilön kanssa yhteistyöpelitilassa. Laajennuksessa on myös uusia moninpelipalkintoja sekä trophyja ja achievementeja. Rockstar on julkaissut ilmestymispäivän jälkeen myös maksulliset lisäosapaketit ”Legends and Killers”, ”Liars and Cheats” sekä "".


title: Red Dead Redemption

text: Lokakuussa 2011 Rockstar julkaisi pelistä "Game of the Year Edition" -version, joka sisältää kaikki julkaistut lisäsisällöt.


title: Red Dead Redemption

text: "Red Dead Redemptionin" ääniraita on enimmäkseen Woody Jacksonin ja Friends of Dean Martinez -rockyhtyeen jäsenen, Bill Elmin säveltämä, mutta työhön osallistui myös useita muita henkilöitä, kuten James Lidell ja ruotsalainen folkmuusiikko José Gonzales.


title: Red Dead Redemption

text: "Red Dead Redemption" on osoittautunut menestykseksi kriitikoiden keskuudessa ja sitä on sanottu kaikkien aikojen laadukkaimmaksi villiin länteen sijoittuvaksi videopeliksi. Kansainvälistä arvostelumenestystä mittaavalla Metacritic-sivustolla "Redemptionin" valikoitujen arvostelujen keskiarvoksi on laskettu 95 prosenttia.


title: Red Dead Redemption

text: "The New York Timesin" toimittaja Seth Schiesel totesi, ettei ole vuodesta 1996 alkaneella ja 1 100 artikkelia käsittävällä urallaan kokenut tarvetta kuvata jotakin teosta ranskankielisellä ilmaisulla "tour de force" (poikkeuksellinen taiteellinen saavutus, jota ei todennäköisesti tulla ylittämään; neronleimaus). Se ilmaisu kuitenkin kuvaa parhaiten "Red Dead Redemptionia".


title: Red Dead Redemption

text: Englantilainen "Official PlayStation Magazine" antoi pelille täydet pisteet kehuen sen lähes jokaista osa-aluetta. Lehti korosti muun muassa erinomaista ääninäyttelyä, upeasti toteutettua renderöintitekniikkaa sekä ainutlaatuista tarinaa. Heidän mielestään pelin soundtrack oli myös täydellisesti suunniteltu. Lievää kriittikkiä kohdistui ainoastaan itseään toistavien ihmisryhmittymien tehtäviin, joissa sinä ”puolustat tätä vaunua, torjut nuo rosvot, suojelet tätä postivaunua ja niin edelleen.” "OPM" päätti arvostelunsa luonnehtimalla pelin addiktoivaa luonnetta seuraavasti: ”Kun jäät koukkuun, paluuta ei enää ole.”


title: Red Dead Redemption

text: Myös monialustapainotteinen pelilehti "GamesTM" kehui villin lännen ympäristöä laajaksi, kauniiksi ja vetoavaksi tutkimisen kohteeksi. Huolimatta siitä, ettei koko pelikenttää ole täytetty palkitsevilla löydöillä, lehti päätyi johtopäätökseen: ”Vaikka Rockstar San Diego saattaa nähdä vaikeaksi täyttää jokainen avoin alue mielenkiintoisella ja tuoreella pelattavuudella, se valaa sen täyteen vahvalla kauneudella ja mukaansatempaavalla tarinankerronnalla


title: Red Dead Redemption

text: IGN:n mielestä "Redemption" on selkeästi aikaansa edellä, eikä löytänyt lievien bugien lisäksi juuri minkäänlaista moitittavaa. He kuvasivat sitä yhdeksi tämän hetken kauneimmista, syväulotteisimmista ja hauskimmista peleistä, joka on nostanut villin lännen lajityypin aivan uudelle tasolle. He painottivat muun muassa peliympäristön hahmorikasta ja värimaailmaltaan onnistunutta mallintamista, minkä ansiosta miljöö tuntuu elävältä. Samantyyppisen lausunnon ympäristön ”hengittävyydestä” antoi myös Gamereactorin Jonas Mäki, joka merkitsi pelille täydet pisteet.


title: Vitrina cerigottana

text: Vitrina cerigottana on "Vitrinidae"-heimoon ja "Vitrina"-sukuun kuuluva kotilolaji.


title: Vitrina cerigottana

text: "Vitrina cerigottana" on Välimeressä sijaitsevan ja Kreikalle kuuluvan Antikytheran saaren kotoperäinen laji.


title: RDR

text: RDR tarkoittaa seuraavia:


title: Airismaa

text: Airismaa on Naantalin Rymättylässä sijaitseva saari. Vuonna 2000 saarella asui vakituisesti 70 ihmistä ja vapaa-ajan asuntoja saarella on satoja. Saarelle on kiinteä tieyhteys Otavasta Kirveenrauman sillan kautta yhdystiellä 1890. Tie jatkuu Airismaasta edelleen Hämmärönsalmen lossilla Aaslan saareen. Saaren läpi kulkee matkailutie Pikku rengastie. Airismaa kuuluu Airisto - Seilin valtakunnallisesti arvokkaaseen maisema-alueeseen. Saari on pääosin melko kallioista ja metsäistä, mutta kallioiden välisissä painanteissa harjoitetaan maataloutta. Etenkin saaren pohjoisosassa joka on alavampaa maata. Saaren etelärannalla toimi vuosina 1993–2015 Riista- ja kalatalouden tutkimuslaitoksen kalantutkimusasema.


title: Airismaa

text: Saaren pohjoisosassa sijaitsee Uutiskuvanvuori, joka on 56,4 metriä korkea kallio ja lehtojen suojeluohjelmaan kuuluva neljän hehtaarin luonnonsuojelu- ja natura 2000 -alue. Uutiskuvanvuori on inventoitu luonnonarvoiltaan erittäin arvokkaksi kallioalueeksi. Alueella on merkitystä näköala- ja retkeilykohteena, ja 56,4 metriä korkealta kallion huipulta avautuu komeat näkymät ympäristöön. Kalliolle järjestetään opastettuja retkiä.


title: FC Luzern

text: FC Luzern () on sveitsiläinen vuonna 1901 perustettu jalkapalloseura Luzernista. Seura pelasi vuodesta 1935 vuoteen 2009 kotiottelunsa Stadion Allmendille, jonka kapasiteetti on 20 500, mutta sitä on turvallisuussyistä laskettu 13 000. Seuran uusi kotistadion Swissporarena on rakenteilla ja joukkue pelaa toistaiseksi kotiottelunsa Emmenbrückessä Gersag Stadionilla.


title: FC Luzern

text: FC Luzern on historiansa aikana voittanut Sveitsin mestaruuden kerran, kaudella 1988/89. Sveitsin cupin voitto Luzern on juhlinut kahdesti ja ollut finaalissa häviävänä osapuolena kolme kertaa. 2000-luvulla seura pelasi Challenge Leaguessa 2003-2006. Eurokentillä Luzern on yltänyt parhaimmillaan Cup-voittajien Cupin puolivälieriin kaudella 1960/61.


title: Sinirasti

text: Sinirasti eli italianrasti, rohtorasti tai häränkieli ("Anchusa azurea") on ruohovartinen, sinikukkainen kasvi. Se elää luonnonvaraisena Euroopassa ja Aasian länsiosissa.


title: Sinirasti

text: Sinirasti kasvaa 100–140 cm korkeaksi. Se kukkii kesäkuusta syyskuuhun ja viihtyy aurinkoisella kasvupaikalla niukkaravinteisessa maassa.


title: Bitexco Financial Tower

text: Bitexco Financial Tower on pilvenpiirtäjä Hồ Chí Minhin kaupungissa Vietnamissa. Rakentaminen alkoi vuonna 2007 ja päättyi vuonna 2010. Rakennus on yksi kaupungin korkeimmista, 265,5 metriä. Sen kokonaispinta-ala on 100 000 neliömetriä ja siinä on 71 kerrosta, joista kolme maan alla.


title: Susanna Reinboth

text: Susanna Helena Reinboth (s. 1963) on suomalainen oikeustoimittaja. Hän työskentelee Helsingin Sanomissa ja oli aiemmin Nelosen uutisten oikeustoimittaja.


title: Susanna Reinboth

text: Reinboth suoritti journalismiopintoja Tampereen yliopistossa 1985–1987. Hän työskenteli STT:llä kesätoimittajana ja määräaikaisuuksissa 1986–1987 ja oikeustoimittajana 1988–1990. Vuosina 1990–2004 Reinboth oli Helsingin Sanomien oikeustoimittaja ja vuodesta 2004 Nelosen uutisten oikeustoimittaja. Vuonna 2007 Reinboth vaati suojelupoliisilta kopiota niin sanotusta Tiitisen listasta ja menestyikin Helsingin hallinto-oikeudessa, jonne hän valitti suojelupoliisin kielteisestä päätöksestä. Suojelupoliisin valitettua korkeimpaan hallinto-oikeuteen lista jäi kuitenkin salaiseksi. Vuonna 2008 Reinboth palkittiin Vuoden journalisti 2007 -palkinnolla.


title: Susanna Reinboth

text: Reinboth on Oikeustoimittajat ry:n perustajajäsen ja hallituksen jäsen ja on toiminut yhdistyksen puheenjohtajana ja varapuheenjohtajana. Hän on ollut myös Julkisen sanan neuvoston jäsen ja toinen varapuheenjohtaja. Vuonna 2009 Reinboth osallistui päätökseen niin kutsutussa lautakasa-asiassa, joka koski Ylen uutisointia pääministeri Matti Vanhasen talonrakennukseen kohdistuvissa korruptioepäilyissä. Reinboth äänesti vapauttavan päätöksen puolesta.


title: Susanna Reinboth

text: Tammikuussa 2011 Euroopan ihmisoikeustuomioistuin katsoi, että Reinbothin ja Helsingin Sanomien päätoimittaja Janne Virkkusen sananvapautta loukattiin kun heille tuomittiin sakkoja ja korvausvelvollisuus presidenttiehdokas Esko Ahon kampanjapäällikön yksityiselämän käsittelemisestä.


title: Susanna Reinboth

text: Huhtikuussa 2014 Tutkivan journalismin yhdistys myönsi Lumilapio-palkinnon Reinbothille ja Minna Passille huumepoliisia käsitelleestä, Helsingin Sanomissa julkaistusta juttusarjasta. Vuonna 2018 Reinboth ja Passi saivat Lauri Jäntin säätiön palkinnon aihetta käsittelevästä teoksesta "Keisari Aarnio. Huumepoliisi Jari Aarnion uskomaton tarina".


title: Tähtipukinparta

text: Tähtipukinparta ("Tragopogon hybridus") on ruohovartinen kukkiva kasvi. Sen kukka on vaaleanpunainen, kahdeksan kapeaa terälehteä luovat tähtimäisen vaikutelman, jota korostavat teräväkärkiset verholehdet, jotka ovat terälehtiä pidemmät. Kukan keskusta on hiukan terälehtiä tummempi.


title: Tähtipukinparta

text: Kasvi on kotoisin Etelä-Euroopasta, mutta levinnyt harvinaisena tulokaslajina linnunsiementen mukana esimerkiksi Englantiin.


title: Juha Niemi

text: Juha Niemi (s. 6. elokuuta 1988 Ylistaro) on suomalainen pesäpalloilija, joka on pelannut Joensuun Mailassa kaudesta 2013 alkaen. Hänen aikaisempia seurojaan ovat Seinäjoen Maila-Jussit (2005–2008), Nurmon Jymy (2009–2010) ja Koskenkorvan Urheilijat (2011–2012). Niemi on saavuttanut Joensuun Mailan joukkueessa Superpesiksessä mestaruuden vuonna 2018 sekä pronssimitalin vuosina 2013–2017.


title: Juha Niemi

text: Lyöjäjokerina pelaava Niemi on valittu kahdesti Itä–Länsi-otteluun, vuonna 2010 Helsingissä pelattuun otteluun sekä 2011 Kouvolassa pelattuun otteluun. Hän on tunnettu kovista ja tarkoista lyönneistään.


title: Juha Niemi

text: Niemi on ammatiltaan LVI-asentaja. Hän on kotoisin Ylistaron (nyk. Seinäjoki) Kitinojalta.


title: Rimfaxe

text: Rimfaxe on kansanmusiikkiyhtye Gjallarhornin viides albumi, joka julkaistiin vuonna 2006. Se on nimetty skandinaavisessa mytologiassa esiintyneen kahdeksanjalkaisen rimfaxe -hevosen mukaan.


title: Alexander Sulzer

text: Alexander Sulzer (s. 30. toukokuuta 1984 Kaufbeuren, Länsi-Saksa) on saksalainen jääkiekkopuolustaja, joka siirtyi kaudella 2014–2015 DEL-seura Kölner Haieen. Hän pelasi Pohjois-Amerikassa vuosina 2007–2014. Hän on pelannut Saksan maajoukkueessa kahdesti olympialaisissa ja neljästi MM-kisoissa.


title: Alexander Sulzer

text: Sulzer pelasi juniorina kotikaupungissaan ESV Kaufbeurenin joukkueessa, joka pelasi Oberligassa kaudella 2000–2001. Seuraavaksi kaudeksi Sulzer siirtyi Saksan pääsarjaan Hamburg Freezersiin, jossa hän ei kuitenkaan saanut vakiinnettua pelipaikkaansa, joten hän pelasi 2. Bundesligaan nousseessa Kaufbeurenissä. Nashville Predators varasi Sulzerin vuorolla 92. Kaudeksi 2003–2004 Sulzer siirtyi pääsarjaan DEG Metro Starsiin. Kolmannella kaudellaan DEG Metro Starsissa Sulzer oli joukkueen avainpelaajia ja pelasi isossa roolissa. Hänet valittiin myös DELin tähdistöotteluun, ja hän teki uransa piste-ennätyksen. Kaudella 2006–2007 Sulzer oli sarjan tähtipelaajia, ja hänet valittiin toistamiseen tähdistöotteluun.


title: Alexander Sulzer

text: Vuonna 2007 Sulzer teki kahden vuoden pelaajasopimuksen hänet NHL:ään varanneen Nashvillen kanssa. Kauden 2007–2008 Sulzer pelasi kokonaan Nashvillen farmijoukkueessa Milwaukee Admiralsissa, jossa hän teki 32 pistettä. Seuraavan kauden Sulzer pelasi lähes kokonaan AHL:ssä, mutta lisäksi hän pelasi kaksi ensimmäistä NHL-otteluaan. Ensimmäisen pelinsä hän pelasi tammikuussa 2009 Montreal Canadiensia vastaan. Tammikuussa Sulzer teki Nashvillen kanssa uuden kahden vuoden pelaajasopimuksen. Seuraavalla kaudella Sulzer valittiin Nashvillen NHL-kokoonpanoon harjoitusleirin kautta. Hän pelasi NHL:ssä 20 ottelua, joissa teki kaksi tehopistettä. Farmijoukkue Milwaukeessa Sulzer teki 36 ottelussa tehopisteet 7+23=30.


title: Alexander Sulzer

text: Sulzer aloitti kauden pelaamalla Nashvillessä 31 ottelua. Hän teki otteluissa yhden maalin ja antoi kolme maalisyöttöä. Helmikuussa 2011 Nashville myi Sulzerin Florida Panthersiin, josta se sai vaihdossa seitsemännen kierroksen varausvuoron . Loppukauden aikana Sulzer pelasi Floridassa yhdeksän NHL-ottelua.


title: Alexander Sulzer

text: Heinäkuussa 2011 Sulzer siirtyi Vancouver Canucksiin. Hän teki Vancouverin kanssa kahdensuunnan sopimuksen, jonka arvo on noin 700 000 dollaria, jos hän pelaa NHL:ssä. Sulzer pelasi Canucksissa vain 12 ottelua ja oli pääosan kaudesta kokoonpanon ulkopuolella. Hän siirtyi helmikuun lopussa Buffalo Sabresiin Cody Hodgsonin kanssa vaihtokaupassa, jossa Canucks sai Zack Kassianin ja Marc-André Gragnanin.


title: Alexander Sulzer

text: Sulzer kuuluu Saksan maajoukkueen runkopelaajiin. Hän pelasi vuonna 2003 nuorten MM-kilpailuissa, joissa Saksa putosi alkulohkoissa ja myöhemmin 1. divisioonaan. Seuraavana vuonna 1. divisioonan kilpailuissa Sulzer oli mukana nostamassa Saksaa takaisin A-tasolle voittamalla puolustajien pistepörssin. Sulzer teki debyyttinsä miesten arvoturnauksissa Itävallan MM-kisoissa vuonna 2005 pelaamalla kolme ottelua. Vuonna 2006 Sulzer valittiin Saksan joukkueeseen vuoden 2006 Torinon olympialaisiin. Samana vuonna hän edusti Saksaa 1. divisioonan MM-kilpailuissa. Seuraavana vuonna Sulzer oli Skasan joukkueessa, kun MM-kisat pelattiin Venäjällä. Hänet valittiin Saksan olympiajoukkueeseen toisen kerran Vancouverin olympialaisiin 2010. Samana vuonna hän pelasi Saksan MM-kotikisoissa.


title: Grimborg

text: Grimborg on kansanmusiikkiyhtye Gjallarhornin neljäs albumi, joka julkaistiin vuonna 2002.


title: Honolulun kansainvälinen lentoasema

text: Honolulun kansainvälinen lentoasema (; ) on Honolulun ja Havaijin tärkein lentoasema. Lentoasemalla on neljä terminaalia.


title: Ranarop

text: Ranarop on kansanmusiikkiyhtye Gjallarhornin esikoisalbumi, joka julkaistiin vuonna 1997. Se on saanut nimensä skandinaavisessa mytologiassa esiintyneen Rán merenjumalattaren mukaan. Sanamukaisesti sana ranarop merkitsee Ránin huutoa.


title: Klaukkalan ortodoksinen kirkko

text:
Klaukkalan ortodoksinen kirkko, viralliselta nimeltään Pyhän Nektarios Eginalaisen kirkko on Nurmijärven Klaukkalassa sijaitseva, vuonna 1997 käyttöön otettu ortodoksinen kirkko.
Rakennus toimii eräänä ortodoksisen kirkon Helsingin hiippakunnan, Helsingin ortodoksisen seurakunnan Keski- ja Itä-Uudenmaan alueen pyhäkkönä. Kirkon pappina toimii isä Jyrki Penttonen ja kanttorina Minna Bovellan-Järvinen.


title: Klaukkalan ortodoksinen kirkko

text: Klaukkalan ortodoksinen, itseään Nektarios-ryhmäksi kutsunut ystäväpiiri keräsi vuodesta 1986 lähtien rahaa omaa kirkkoa varten. Vuonna 1993 hankittiin Klaukkalan Kuonomäentien varrelta kirkkotontti. Tontille rakennettiin paljolti keräysvaroin ja talkootyöllä arkkitehti Ritva Westermarkin suunnittelema hirsinen tsasouna. Matkamiehen ristin, tsasounan kupolit, kellotornin ja kuistin pilarit valmisti puuseppä Johannes Andrejev. Ikonostaasin ikonit ja alttari-ikonin maalasi Aleksander Wikström.


title: Klaukkalan ortodoksinen kirkko

text: Helsingin metropoliitta Tiihon vihki rakennuksen käyttöön 3.9.1995 ja rukoushuone pyhitettiin piispa Nektarios Eginalaisen (1846-1920) muistolle. Runsas kaksi vuotta myöhemmin Helsingin hiippakunnan piispa Leo vihki rakennuksen kirkoksi (9.11.1997). Kirkossa säilytetään vuonna 1961 kanonisoidun Nektarioksen pyhäinjäännöstä. Kirkko siirtyi Helsingin ortodoksiselle seurakunnalle.


Vuoden 2011 miehittämättömät avaruuslennot: Laukaistujen miehittämättömien avaruusalusten määrä on 96 eli suuruusluokaltaan kuten edeltävinä vuosina. Vuoden aikana tehtiin 71 laukaisua. Näiden lisäksi kuusi laukaisua epäonnistui osin tai kokonaan tuhoten noin kaksitoista satelliittia ja avaruusluotainta: neljä näistä epäonnistumisista oli venäläisten aikaansaamia, yksi kiinanlainen ja yksi yhdysvaltalainen. Venäläisten epäonnistumiset nostivat Venäjällä esiin keskustelun siitä, että sen avaruustoiminta on edelleen ollut vanhojen neuvostokonkareiden johdossa ja heidän poistumisensa on jättämässä osaamisvajeen. Länsimaisia laukaisuja oli kaikista vajaa neljännes ja valtaosa laukaisuista oli venäläisiä tai aasialaisia, joka ilmentää rakettitekniikan paluuta sen keksimisaluilleen, Kiinaan, Intiaan ja Venäjälle.


title: Vuoden 2011 miehittämättömät avaruuslennot

text: Taulukon lihavoidut tekstit tarkoittavat sitä, että kyseiset laukaisut liittyvät Suomen avaruustoimintaan: näitä ovat NASAn sukkulalaukaisu STS-134, joka vei toukokuussa AMS-mittalaitteen ISS-avaruusasemalle, Venäjän avaruusjärjestön Spectrum Radioastron laukaistiin heinäkuussa, EU:n Galileo IOV-1 ja IOV-2 paikannuussatelliitit, jotka laukaistiin lokakuussa ja NASAn Mars Science Laboratory Mars-laskeutuja laukaistiin marraskuussa.


text: Vuosi on miehitettyjen avaruuslentojen juhlavuosi, sillä 12. huhtikuuta Juri Gagarinin lennosta Vostok 1 on kulunut 50 vuotta. Vuonna 2011 on kulunut 25 vuotta NASAn "Challenger"-avaruussukkulan tuhosta. Vuonna 2011 NASAn jäljellä olevat sukkulat siirtyivät museoihin tehden kaksi tai kolme viimeistä lentoaan. Vuonna 2011 kolme tai neljä yhdysvaltalaista pienempää rakettitehdasta pyrkii laukaisemaan uusia kantorakettejaan.


text: Vuonna 1961 Neuvostoliitto aloitti planeettalennot Venera 1VA-avaruusluotaimellaan. Vuonna 1961 laukaistiin Yhdysvalloista ensimmäinen amatöörisatelliitti Oscar 1, joka painoi 5 kg. Se on 2000-luvun CubeSat-nanosatelliittien edelläkävijä.Alla on ilmoitettu aiotut mutta aiemmin vuonna 2011 toteutumattomat laukaisuhetket. Muiden kuin länsimaiden kohdalla laukaisuhetki on usein länsimaisissa lähteissä ilmoitettu väärin.


title: Khaled Lemmouchia

text: Khaled Lemmouchia (, s. 8. joulukuuta 1981 Givors, Ranska) on ranskalais-algerialainen jalkapalloilija, pelipaikaltaan puolustava keskikenttäpelaaja. Hän edustaa Tunisian pääsarjassa pelaavaa Club Africainia.


title: Khaled Lemmouchia

text: 22. elokuuta 2012 Lemmouchia allekirjoitti vuoden sopimuksen tunisialaisen Club Africainin kanssa.


title: Khaled Lemmouchia

text: Lemmouchia päätti edustaa Ranskan sijasta Algeriaa, vaikka sai kutsun Ranskan alle 17-vuotiaiden maajoukkueeseen.


title: Khaled Lemmouchia

text: Lemmouchia edusti Algeriaa alle 20-vuotiaiden Afrikan kisojen karsinnoissa. Sittemmin hän sai kutsun aikuisten maajoukkueeseen tammikuussa 2008 ja pelasi ensimmäisen ottelunsa Senegalia vastaan 31. toukokuuta 2008. Lemmouchia edusti myös maataan vuoden 2010 Afrikan kisoissa, mutta jätti kisat kesken ajauduttuaan erimielisyyksiin valmentajan kanssa.


title: Khaled Lemmouchia

text: Lemmouchia palasi takaisin maajoukkueeseen lyhyen tauon jälkeen, kun Abdelhak Ben Chikha nimesi hänet Togoa vastaan 10. lokakuuta 2010 pelattuun vuoden 2012 Afrikan kisojen karsintaotteluun. Lemmouchia tuli ottelussa vaihdosta kentälle toisella puoliajalla Hassan Yebdan tilalle.


title: Artjom Anisimov

text: Artjom Aleksejevitš Anisimov (; s. 24. toukokuuta 1988 Jaroslavl, Venäjän SFNT, Neuvostoliitto) on venäläinen jääkiekkoilija, joka pelaa NHL:ää Chicago Blackhawksin joukkueessa.


title: Artjom Anisimov

text: Anisimov on Lokomotiv Jaroslavlin kasvatti. Hän debytoi seuran edustusjoukkueessa Venäjän superliigassa kaudella 2005–2006 ja pelasi siellä myös kaudella 2006–2007. NHL-seura New York Rangers varasi hänet toisella kierroksella. Vuonna 2007 Anisimov allekirjoitti ensimmäisen sopimuksensa Rangersin kanssa, ja pelasi AHL:ssä Hartford Wolf Packin joukkueessa kausina 2007–2008 ja 2008–2009.


title: Artjom Anisimov

text: Helmikuussa 2009 Anisimov nostettiin Rangersiin hänen tehtyään 21 maalia ja 29 maalin johtanutta syöttöä Wolf Packissa. Hän debytoi NHL:ssä 3. helmikuuta ottelussa Atlanta Thrashersia vastaan. Anisimov teki ensimmäisen maalinsa NHL:ssä 11. lokakuuta 2009 ottelussa Anaheim Ducksia vastaan, minkä Rangers voitti 3–0.


title: Artjom Anisimov

text: Heinäkuussa 2012 Anisimov siirtyi Columbus Blue Jacketsiin pelaajakaupassa, jossa Blue Jackets sai hänen lisäkseen hyökkääjä Brandon Dubinskyn, puolustaja Tim Erixonin ja ensimmäisen kierroksen varausvuoron, ja jossa Rangersiin siirtyivät hyökkääjä Rick Nash, puolustaja Steve Delisle ja ehdollinen kolmannen kierroksen varausvuoro.


title: Artjom Anisimov

text: 26. kesäkuuta 2013 Anisimov allekirjoitti kolmen vuoden jatkosopimuksen Blue Jacketsissa.


title: Pääjärvi (Lammi)

text: Pääjärvi on Kanta-Hämeen ja Päijät-Hämeen rajalla eli siellä vastaavasti Hämeenlinnan Lammilla ja Hollolan Hämeenkoskella sijaitseva järvi.


title: Pääjärvi (Lammi)

text: Järven pinta-ala on 1 340 ha ja se on 10,1 kilometriä pitkä ja 3,9 kilometriä leveä. Järvi sijoittuu itä-länsisuuntaan ja järvenselkä on keskeltä levein ja kummassakin päässä järveä on kapeammat lahdelmat. Järven vedenpinnan korkeus on 102,9 metriä mpy. Järven tilavuudeksi on luotaamalla saatu 199 400 tuhatta m³. Sen keskisyvyys on 14,8 metriä ja suurin syvyys on 85,0 metriä, minkä perusteella se luokitellaan Suomen neljänneksi syvimmäksi järveksi. Syvin kohta sijaitsee aivan järven leveimmän kohdan luoteispuolella. Sen leveimmällä kohdalla aivan saarten länsipuolella on koko ajan yli 20 metriä syvää.


title: Pääjärvi (Lammi)

text: Saaria on karttojen mukaan 17, joista kaksi ovat yli hehtaarin, 9 ovat yli aarin ja loput alle aarin kokoisia. Saarten yhteispinta-ala on 10,4 ha ja niiden rantaviivan yhteispituus on 3,7 kilometriä. Eniten saaria on Etolan saarien ympärillä järvenselän keskipaikkeilla sen eteläpuolella. Etolansaaria on neljä, joista suurimmat ovat Lammas-, Kallio- ja Koivusaari ja nimettömänä luotona maakuntien välinen rajamerkki. Niistä pohjoiseen on suuri Lamminsaari ja sen seuralaisena kallioinen Pikkusaari. Etolansaarien eteläpuolella sijaitsevat Hiidenluoto ja pieni luoto sekä Särkänkärjen edustalla kolme pientä luotoa. Idempänä on Hevosluoto ja kauempana toisena rajasaarena Lylysaari.


title: Pääjärvi (Lammi)

text: Pääjärven rantaviivan pituus on 37 kilometriä. Rantojen yleisilmeet vaihtelevat suuresti. Välillä rannat ovat jyrkkiä, mutta väliin mahduu myös matalia rantoja. Matalien rantojen suojavyöhykkeiden takana aukeavat peltomaisemat, mutta järven yleisilme on metsäinen. Rannasta saattaa välillä kohota korkeita mäkiä, kuten esimerkiksi kaakkoisrannan Sammalistonmäki, joka kohoaa 40 metriä vedenpinnan yläpuolelle, ja samaa tekevät pohjoisella vastarannalla muutamat mäet sekä lounais- ja eteläpuolen jyrkät rannat. Rannoille on rakennettu toista sataa vapaa-ajan asuntoa, mutta rannassa on vain muutama maatila. Pohjoisrannalla Ronnissa sijaitsee entinen Ronnin keskuslaitos.


title: Pääjärvi (Lammi)

text: Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Pääjärven alueeseen, johon järvi itsekin kuuluu. Se on eräs Vanajaveden reitin latvajärvistä, joka laskee Hämeenkosken, Kärkölän, Hämeenlinnan (aiemmin Lammin) ja Hausjärven alueilla virtaavan Teuronjoen kautta Mommilanjärveen Hämeenlinnan (aiemmin Lammin) ja Hausjärven rajalla, josta vedet edelleen virtaavat Puujoen kautta Kernaalanjärveen Janakkalassa.


title: Pääjärvi (Lammi)

text: Järven itäpäähän Rantalanlahteen laskee Mustajoki, jokka on eri osissa erilaisia nimityksiä. Putulassa, missä Isojoki ja Vähäjoki yhtyvät toisiinsa, alkaa alajuoksun osuus, jonka yläosaa kutsutaan Putulanjoeksi ja toista kilometriä myöhemmin Mustajoeksi. Vähäjoki on lyhyempi haara ja jonka nimitys yläjuoksulla on Koskurinjoki, joka saa alkuunsa Viitailan Likosista. Isojoen haara on pitempi ja sen nimi ylempänä on Arrajoki ja siitä vielä ylempänä Ränskälänoja. Se toimii monin paikoin rajajokena Kanta-Hämeen ja Päijät-Hämeen välillä. Se saa vetensä kumpuilevan maaston soilta ja lukuisista pikkulammista.


title: Pääjärvi (Lammi)

text: Itäpään lähelle Lieslahden kupeeseen laskee Sammalistonjoki, jonka nimi keskijuoksulla on Luhdanjoki ja yläjuoksulla Liesjoki. Se tuo tiheästi ojitettun Pinnolansuon kuivatusvesiä ja se on samalla suon takana Järventaustalla sijaitsevan Sairakkalanjärven laskuoja.


title: Pääjärvi (Lammi)

text: Järven länsipäähän Pappilanlahteen laskevat Oitenkylän ja Jahkolan alueelta Löytynoja ja Koiransuolenoja. Pappilanlahden suun etelärantaan laskee pieni Työrinoja, joka tuo Laaviosuon kuivatusvesien lisäksi Työjärven ja Kalliolammin vedet. Lahden vastarannalle Kaunisniemen leirikeskuksen lähelle laskee Kahtlammin lyhyt laskuoja.


title: Pääjärvi (Lammi)

text: Järven pohjoisrantaan Ronnissa laskee Haarajoki, joka on nimensä mukaisesti monihaarainen. Laustilanpuro tuo tiheästi ojitetun Kuurnasuon kuivatusvesiä. Luitunoja tuo Luitunsuon ja Kuurikan peltojen kuivatusvesiä. Kuurikanjärvestä tuleva pääuoma ottaa vastaa muutaman pienen haaraojan. Kuurikanjärveen laskee Mustianjoki, jonka valuma-alueella on yli 10 järveä. Niistä huomattavin on Tevänti.


title: Pääjärvi (Lammi)

text: Koska Pääjärvi on erikoisen syvä, siihen jäi jääkauden sulaessa reliktinä joitakin eliöitä, joita ei muualla tavata. Eräs sellinen on jättikatka, joka on 4,5 cm pitkä. Se ja muut planktoneliöt ovat tärkeää kalojen ravintoa.


title: Pääjärvi (Lammi)

text: Pääjärven Pappilanlahden rannalla entisessä pappilassa sijaitsee Helsingin yliopiston Lammin biologinen asema, jonka erityisen tutkimustoiminnan kohteena Pääjärvi on ollut pitkään.


title: Pääjärvi (Lammi)

text: Hopeakallion kalliomaalaus sijaitsee 550 metriä Raivolankärjestä länteen. Vuoden 1855−1856 Kalmbergin kartastossa järven nimi kirjoitettiin "Paa järvi". Sen rannoilla vaihtelivat metsät ja niityt toisiaan ja torppien lisäksi rannan tuntumassa sijaitsivat vain pohjoisrannalla Kauppilan kartano () ja järven länsipäässä pappila. Etolan saaret muodostivat silloin kolme erillistä saarta. Sama tilanne toistui 1950 julkaistussa peruskartassa, mutta seuraavassa kartassa vuodelta 1965 saaret olivat jo maatuneet yhteen. Ilmiö on selitettäessä järvenlaskulla.


title: Aleksei Jemelin

text: Aleksei Vjatšeslavovitš Jemelin (, s. 25. huhtikuuta 1986 Toljatti, Venäjän SFNT, Neuvostoliitto) on venäläinen jääkiekkoilija, joka pelaa NHL-seura Nashville Predatorsissa. Hän on pelipaikaltaan puolustaja.


title: Aleksei Jemelin

text: Montreal Canadiens varasi Jemelinin NHL:n varaustilaisuudessa 2004, varausvuorolla 84. Hän on Lada Toljattin kasvatti ja pelasi seurassa kauteen 2006–2007 asti, ennen siirtymistään Ak Bars Kazaniin. Kausilla 2008–2009 ja 2009–2010 hän voitti Kazanissa KHL:n Gagarin Cupin mestaruuden. Kaudesta 2011–2012 lähtien Jemelin on kuulunut NHL:ssä Canadiensin vakiokokoonpanoon. Jemelin on pelannut Venäjän maajoukkueessa yhdet olympialaiset ja viidet MM-kilpailut, joissa hän on ollut voittamassa maailmanmestaruuden 2012, MM-hopeaa 2010, sekä MM-pronssia 2007 ja 2016. Juniorimaajoukkueista hänellä on alle 18-vuotiaista kultaa 2004, sekä alle 20-vuotiaista hopeaa 2005 ja 2006


title: Aleksei Tereštšenko

text: Aleksei Vladimirovitš Tereštšenko (, s. 16. joulukuuta 1980 Možaisk, Venäjän SFNT, Neuvostoliitto) on venäläinen ammattilaisjääkiekkoilija, joka pelaa kaudella 2016–2017 Dinamo Moskovan joukkueessa.


title: Aleksei Tereštšenko

text: Vuodesta 1998 vuoteen 2004 Tereštšenko pelasi Venäjän jääkiekon superliigaa Dynamo Moskovan joukkueessa. Sitten hän vaihtoi Ak Bars Kazaniin ja oli siellä kolme vuotta kunnes vuonna 2007 vaihtoi Salavat Julajev Ufan joukkueeseen. Hänen joukkueensa voitti Venäjän mestaruuden vuonna 2008 ja hän oli myös mukana voittamassa MM-kultaa.


title: Cistus incanus

text: Cistus incanus on vaaleanpunakukkainen pieni pensas, joka kasvaa noin metrin korkuiseksi. Sen lehdet ovat noin 7,5 cm pitkät ja kukkien halkaisija on 6–7 cm.


title: Cistus incanus

text: Kasvin tahmeista lehdistä ja varsista tehdään aromaattista ainetta nimeltä "laudanum".


title: 5 Astraea

text: 5 Astraea (symboli: tai ) on päävyöhykkeen asteroidi, eli Marsin ja Jupiterin väliseen pääasteroidivyöhykkeeseen kuuluva pikkuplaneetta. Sen löysi K. L. Hencke 8. joulukuuta vuonna 1845. Kooltaan Astraea on melko suuri, sillä se on yli sadan kilometrin läpimittainen. Pikkuplaneetta sai nimensä kreikkalaisen mytologian Astraia-jumalattaren latinankielisen mukaan.


title: 5 Astraea

text: Astraea oli ensimmäinen löydetty asteroidi moneen vuosikymmeneen, sillä viimeisin sitä ennen löydetty pikkuplaneetta (Vesta) oli löydetty noin 39 vuotta aikaisemmin. Astraea ei jäänyt kuitenkaan Hencken ainoaksi löydöksi, sillä hän löysi myös Heben vuonna 1847. Astraean löytymisen jälkeen uusia asteroideja rupesi löytymään nopeaan tahtiin, mikä lopulta johti niiden planeetta-aseman menetykseen.


title: 5 Astraea

text: Astraean läpimitta on noin 119 km, ja sen pyörähdysaika, eli vuorokauden pituus pinnalla, on suurin piirtein 16,80 tuntia. Astraea on silikaattipitoinen S-tyypin asteroidi.


title: Luis Suárez (täsmennyssivu)

text: Luis Suárez on seuraavien henkilöiden nimi:


title: 7 Iris

text: 7 Iris (symboli: ) on Marsin ja Jupiterin välisellä asteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. R. Hind vuonna 1847. Iris ei ollut ainoa kyseisenä vuonna löytynyt pikkuplaneetta, sillä Hind löysi myös Floran 18. lokakuuta samana vuonna. Lisäksi K. L. Hencke oli löytänyt Heben 1. heinäkuuta. Vuonna 1847 löytyi yhteensä kolme uutta asteroidia. Tämän jälkeen niitä rupesi löytymään nopeasti lisää. Asteroideja oli aluksi pidetty planeettoina siinä missä suurempiakin Auringon kiertolaisia, mutta kun tunnettujen asteroidien määrä nousi runsaasti muutamassa vuodessa, ne menettivät asemansa. Asteroidi Iris on saanut nimensä kreikkalaisen mytologian Iris-jumalattaren mukaan.


title: 7 Iris

text: Iriksen keskimääräinen läpimitta on noin 199,83 kilometriä ja se käsittää noin 0,4 % asteroidivyöhykkeen kokonaismassasta. Iriksen pinnan mineralogiset ominaisuudet ovat mitä todennäköisimmin samanlaiset pikkuplaneetan eri puolilla, mutta sen pohjoisilla leveyksillä saattaa olla enemmän auringonvaloa heijastava alue. Iris on S-tyyppinen asteroidi. Iriksen spektri muistuttaa Heben S(IV)-tyyppistä spektriä. Tämä viittaa siihen, että Iris voi olla yksi tavallisten kondriitti-meteoriittien lähteistä. Pikkuplaneetan pintaan törmänneet pienemmät kappaleet ovat saattaneet lennättää pinnan paloja pois sen gravitaation vaikutuksesta kaoottisille radolle Auringon ympäri, mistä ne ovat ehkä päätyneet meteoriiteiksi.


title: Piikkiönjoki

text: Piikkiönjoki (yläjuoksulla Hepojoki ja Makarlanjoki) on pieni joki Piikkiössä Kaarinassa Varsinais-Suomessa. Joki laskee Piikkiönlahteen. Sitä ennen se virtaa Piikkiön keskustan läpi muutaman kilometrin matkan Hepojoen ja Makarlanjoen yhtymäköhdasta. Suultaan joki on vielä varsin leveä, mutta kapenee nopeasti tultaessa Piikkiön keskustaan, ja Hepo- ja Makarlajokien leveys on vain muutamia metrejä. Joen latvaosat, jotka ulottuvat Liedon ja Paimion kuntien alueelle, saavat alkunsa monista pienemmistä ojista, jotka ovat yhteydessä muun muassa Aurajoen sivuhaaraan Savijokeen.


title: Piikkiönjoki

text:
Piikkiönjoki kuuluu Ympäristöhallinnon kehittämisohjelmissa Aurajoen-Paimionjoen vesistöaluekokonaisuuteen. Suomen vesistöaluejaossa sen vesistöalueen nimenä on Hepojoen-Makarlanjoen vesistöalue. Vesistöalueen suuruus on 53,39 km², valuma-alueen järvisyys 0,11 % ja vesistöalueen tunnus 82.040.
Hepojoessa on toiminut ennen vedenottamo.


title: Helleaalto (sarjakuvahahmo)

text: Helleaalto (), oikealta nimeltään Mick Rory on DC Comics -kustantamon sarjakuvissa esiintyvä superroisto. John Broomen luoma hahmo esiintyi ensimmäisen kerran vuonna 1963 "Flash" -sarjakuvalehden numerossa 140. Hahmo tunnetaan Salaman vihollisena.


title: Helleaalto (sarjakuvahahmo)

text: Mich Rory oli kiinnostunut tulesta jo lapsena asuessaan maatilalla Central Cityn ulkopuolella. Hän usein tuijotti liekkejä ja yritti jopa pitää niitä kädessään, vaikka ne polttivat hänen kätensä. Roryn pakkomielle meni lopulta yli, kun hän sytytti perheensä talon tuleen ja jäi tuijottamaan liekkejä, eikä mennyt pyytämään naapurilta apua.


title: Helleaalto (sarjakuvahahmo)

text: Roryn setä kasvatti pojan tulipalon jälkeen, mutta se ei estänyt hänen pakkomielteisyyttään tulta kohtaan. Erään kouluretken aikana, Roryn luokkalainen lukitsi hänet vitsinä teurastamon pakkashuoneeseen. Rory onnistui pääsemään ulos ja kosti tempauksen lukitsemalla ystävänsä kotiin ja sytytti sen tuleen. Sittemmin Rory tunnisti olevansa pyromani, jolle jäi pakkashuoneesta kylmyyden pelko. Rory lopulta karkasi kotoa ja liittyi sirkukseen tulennielijäksi. Rory ei kuitenkaan pystynyt hillitsemään pyromaanisuuttaan ja poltti myös sirkuksen.


title: Helleaalto (sarjakuvahahmo)

text: Rory yritti taistella pakkomiellettä vastaan, mutta saikin innostusta Central Cityn uutisarkiston kautta, jossa oli aiheita paikallisista rikollisista. Rory keksi käsiaseen kokoisen liekinheittimen ja puki ylleen asbestiasun, jonka myötä Rory aloitti rikollistoimintansa Helleaaltona. Hänestä tuli pian Salaman yleisimpiä vihollisia ja yksi Kapteeni Pakkasen kilpailijoista, joka myös esitteli Helleaallon muille paikallisille konnille.


title: Helleaalto (sarjakuvahahmo)

text: Helleaalto esiintyi Justice League Unlimitedissa vierailevana hahmona, jossa hahmon äänenä toimi Lex Lang. Helleaalto oli Gorilla Groddin Legioonan jäsen ja auttoi muun muassa Devil Rayta, Gigantaa ja Killer Frostia hakemaan viikinki laivan sisällä olleen viikinkiprinssin ruumiin. Hänen tehtävänään oli sulattaa laiva jäästä.


title: Helleaalto (sarjakuvahahmo)

text: Helleaalto esiintyi vuonna 2010 Batman – pelottomat sarjan jaksossa "Requiem for a Scarlet Speedster", jossa hahmon äänenä oli Steve Blum. Se oli ryöstänyt pankin kunnes Batman saapui paikalle estämään hänen pakonsa. Pian hänen apuunsa saapuivat Kapteeni Pakkanen ja Säävelho, jonka myötä kolmikko onnistui kukistamaan Batmanin sulattamalla lopuksi pronssia Batmanin päälle. Pian paikalle saapui Jay Garrick ja Poika Salama, jotka kukistivat rikolliskolmikon.


title: Welsh Open

text: Welsh Open on vuodesta 1992 asti järjestetty snookerin ammattilaisturnaus, joka alun perin vuodesta 1980 asti järjestettiin amatööriturnauksena ainoastaan walesiläisille pelaajille.


title: Welsh Open

text: Turnaus on ollut UK Championship- ja World Open -turnauksien jälkeen seuraavaksi perinteikkäin ranking-turnaus lajin pääkiertueella "Main Tourilla". Turnauksen voittaja kuittaa 35 000 Englannin puntaa . Turnauksen pitkäaikaisimpana sponsorina toimi aina vuoteen 2003 asti tupakkavalmistaja Regal. Voittopalkinto oli suurimmillaan jopa 82 500 puntaa .


title: Welsh Open

text: Turnauksen historiassa on tehty neljä 147 pisteen maksimibreikkiä. Ensimmäisenä tähän pystyi vuonna 1999 Ronnie O’Sullivan, ja Barry Pinches myöhemmin samana vuonna järjestetyissä vuoden 2000 turnauksen karsinnoissa. Viimeisin maksimi tuli vuonna 2007, jolloin sijoittamattomana pelaajana karsinnoista tullut Andrew Higginson pelasi uransa parhaan turnauksen. Ottelussa Ali Carteria vastaan Higginson teki täydellisen lyöntisarjan ja lopulta eteni aina finaaliin, jossa kuitenkin australialainen Neil Robertson nosti voittopokaalin niukasti erin 9–8. Turnauksen neljännen maksimibreikin suoritti seitsenkertainen maailmanmestari Stephen Hendry.


title: Welsh Open

text: Welsh Openin menestynein pelaaja on skotlantilainen John Higgins viidellä mestaruudellaan. Muita menestyjiä ovat Stephen Hendry, Steve Davis, Ken Doherty , Ronnie O’Sullivan, Mark Williams sekä edesmennyt Paul Hunter. Turnauksessa on pelattu jopa seitsemän kertaa finaali, jossa voittaja on ratkaistu katkaisufreimissä. Turnauksessa vain kolme pelaajaa ovat pystyneet uusimaan voittonsa heti seuraavana vuonna. Nämä ovat Steve Davis (1994 ja 1995), Ronnie O’Sullivan (2004 ja 2005) sekä John Higgins (2010 ja 2011). .


title: Fulvio Collovati

text: Fulvio Collovati (s. 9. toukokuuta 1957) on italialainen jalkapalloilija. Puolustajana pelannut Collovati kuului maailmanmestaruuden 1982 saavuttaneeseen Italian maajoukkueeseen.


title: Fulvio Collovati

text: Hän toimii nyttemmin italialaisen televisioyhtiön RAI:n kommentaattorina.


title: Fulvio Collovati

text: Kansainvälisellä tasolla Collovati pelasi 50 maaottelua ja teki näissä kohtaamisissa kolme maalia: hän debytoi 24. helmikuuta 1979 Italia–Alankomaat-pelissä (3–0). Ensi maalinsa hän teki" Azzurrin" riveissä 16. helmikuuta 1980 Romaniaa vastaan (2–1). Collovati oli mukana MM-kisoissa 1982 Espanjassa, jossa Italia saavutti maailmanmestaruuden kolmannen kerran.


title: We Rule the Night

text: We Rule the Night on ruotsalaisen Sonic Syndicaten neljäs studioalbumi, joka julkaistiin 30. heinäkuuta 2010. Ennen albumin lopullista julkaisua siltä julkaistiin kolme singleä: "Turn it Up", "Revolution, Baby" ja "My Own Life". Fanit sanoivat, että bändi ei ole enää Sonic Syndicate, koska uusi laulaja Nathan laulaa pehmeämmin ja keveämmin kuin vanhempi laulaja Roland, mutta toiset taas pitivät uutta tyyliä vanhaa tyyliä parempana.


title: We Rule the Night

text: Albumi nousi Suomen virallisen listan sijalle 29.


title: Mohamed Ousserir

text: Mohamed Nassim Ousserir (s. 5. helmikuuta 1978 Boufarik) on algerialainen jalkapallomaalivahti, joka edustaa Algerian pääsarjassa pelaavaa CR Belouizdadia.


title: Mohamed Ousserir

text: Ousserir pelasi ensimmäisen maaottelunsa Algerian maajoukkueessa Madagaskaria vastaan 24. huhtikuuta 2003. Hän oli mukana ensimmäisissä arvokisoissaan tultuaan vuoden 2010 Afrikan-kisoihin Lounès Gaouaoui tilalle, joka joutui sairaalaan juuri ennen kisoja.


title: Ruostekurkkutangara

text: Ruostekurkkutangara ("Hemithraupis ruficapilla") on Etelä-Amerikassa Brasiliassa tavattava tangaroihin kuuluva varpuslintu.


title: Ruostekurkkutangara

text: Kooltaan ruostekurkkutangara on noin 13 cm. Koiras on päätään suklaanruskea ja rinnastaan ruosteenoranssi. Selästään ja siivistään laji on oliivinvihreä ja perä on ruosteenvärinen. Ruostekurkkutangarakoiraan vatsa on valkoinen. Naarasruostekurkkutangara muistuttaa erittäin paljon mustakurkkutangaranaarasta ("Hemithraupis guirae") ja on selästään vihreä ja vatsastaan kellertävä.


title: Ruostekurkkutangara

text: Ruostekurkkutangaraa tavataan Brasilian eteläosista Bahian, Minas Geraisin ja Santa Catarinan osavaltioista. Ruostekurkkutangaran elinympäristöä ovat valoisat kosteat metsät ja metsien reunat. Laji elää kosteammissa ja metsäisimmissä ympäristössä kuin sukulaisensa mustakurkkutangara. Elinympäristöt sijaitsevat yleensä alle 1 500 metrin korkeudella merenpinnasta.


title: Welland

text: Welland on 50 331 asukkaan (2006) kaupunki Ontarion provinssin eteläosassa, Kanadassa. Kaupunki sijaitsee niin sanotun Kultaisen hevosenkengän alueella, joka on tiheästi asuttua ja teollistunutta urbaania aluetta.


title: Welland

text: Kaupungin läpi johtaa Welland Canal -kanava, joka yhdistää Ontariojärven ja Eriejärven. Kanava kulkee Niagaran harjanteen yli ja mahdollistaa laivaliikenteen järvien välillä.


title: Welland

text: Kaupungin lempini "The Rose City" tulee kaupungissa kesäkuussa vuosittain järjestettävästä "Rose Festival" -tapahtumasta.


title: Welland

text: Ennen eurooppalaisten saapumista alueella asui irokeeseja, jotka olivat syrjäyttäneet aikaisemmin alueella asuneet huronit.


title: Welland

text: Tiettävästi ensimmäiset alueelle asettuneet eurooppalaiset siirtolaiset olivat 1788 Pennsylvaniasta muuttaneet ja Yhdysvaltain vapaussodassa taistelleet brittiläiset lojalistit, Cooksin veljekset, jotka perustivat alueelle valssimyllyn. 18–20 lokakuuta 1814, Wellandin itäpuolella sijaitsevassa Cooks Millsissä käytiin vuoden 1812 sodan viimeinen taistelu.


title: Welland

text: Suurilla järvillä liikennöivien kauppa-alusten käyttämä Wellandin kanavan suunnittelu aloitettiin jo vuonna 1799, mutta rakennustyöt aloitettiin vasta heinäkuussa 1825. Ensimmäinen kanava avattiin liikenteelle 30. marraskuuta 1829. Sittemmin kanavaa on laajennettu, syvennetty, uudistettu ja linjausta korjattu useaan otteeseen. Nykyinen kanava on järjestysnumeroltaan neljäs, myös viidettä entistä syvempää ja suuremmille laivoille soveltuvaa kanavaa on suunniteltu, mutta ainakaan toistaiseksi sitä ei ole toteutettu.


title: Welland

text: Kaupungin nimi on vaihtunut useaan oteeseen vuosien saatossa. Alkuaikoina sitä kutsuttiin nimellä "Aqueduct", ja Wellandin kanavan valmistuttua nimi muutettiin Merrittsvilleksi, kanavan suunnittelijan William Hamilton Merrittin kunniaksi. Nykyinen nimi otettiin käyttöön Wellandin saatua virallisen kylän statuksen 25. heinäkuuta 1858. Kaupunkioikeudet Welland sai 1. heinäkuuta 1917.


title: Anchoragen kansainvälinen lentoasema

text:
Anchoragen kansainvälinen lentoasema (; ) on Alaskan suurin lentoasema, joka sijaitsee 7 kilometriä Anchoragen keskustasta lounaaseen.
Lentoasema on nimetty entisen Yhdysvaltain senaattorin Ted Stevensin mukaan.


title: Anchoragen kansainvälinen lentoasema

text: Lentoasema lukeutuu rahtimäärältään maailman kymmenen suurimman lentoaseman joukkoon. Vuonna 2013 lentoaseman kautta kulki yhteensä 2 421 miljoonaa kilogrammaa lentorahtia, jolla lentoaseman sijoittui kansainvälisessä lentoasemavertailussa maailman 6. vilkkaimmaksi rahtilentoasemaksi.


title: Hicham Mezair

text: Mohamed Hicham Mezair (s. 16. lokakuuta 1976 Tlemcen, Algeria) on algerialainen entinen jalkapallomaalivahti. Hänet valittiin urallaan kahdesti Algerian parhaaksi maalivahdiksi vuosina 2003 ja 2005.


title: Hicham Mezair

text: Mazair edusti Algerian maajoukkuetta vuosina 1998–2006, jonka aikana hän pelasi 30 maaottelua. Ensimmäisen maaottelunsa Mazair pelasi Libyaa vastaan 14. elokuuta 1998. Hän oli mukana yksissä arvokisoissa, vuoden 2004 Afrikan-kisoissa.Henkilökohtaiset


title: Puntusharju

text: Puntusharju on Kokkolassa sijaitseva pienalue. Puntusharju sijaitsee Rödsön vieressä. Puntusharju on pieni alue, johon kuulu myös pienalue nimeltä Puntus. Puntusharju sijaitsee noin 1,6 kilometrin päässä keskustasta. Puntusharun talot ovat pääasiassa omakotitaloja. Moni Puntusharjusta kotoisin oleva lapsi käy koulua Rödsön koulussa.


title: Tapio Tarjanne

text: Johannes Tapio Tarjanne (sukunimi vuoteen 1906 "Törnqvist"; 13. maaliskuuta 1901 Hämeenlinna – 27. elokuuta 1941 Kuukauppi, Antrea) oli suomalainen juristi ja Helsingin yliopiston hallinto-oikeuden professori.


title: Tapio Tarjanne

text: Tarjanteen vanhemmat olivat kanslianeuvos Artturi Johannes Tarjanne (ent. Törnqvist) ja Hellin Lovisa Makkonen. Hän pääsi ylioppilaaksi Helsingin suomalaisesta normaalilyseosta 1919. Tarjanne suoritti yleisen oikeustutkinnon 1923 ja valmistui lakitieteen kandidaatiksi 1923 sekä lisensiaatiksi ja tohtoriksi 1929. Hän sai varatuomarin arvon 1926.


title: Tapio Tarjanne

text: Tarjanne oli vt. kouluneuvos 1926–1929, Kansalaiskorkeakoulun opettaja 1928–1930, nuorempi oikeuskanslerin sihteeri 1930–1933 sekä Helsingin yliopiston prosessioikeuden dosentti 1930–1935 ja hallinto-oikeuden professori vuodesta 1935. Hän toimi muun muassa lakitieteen tohtoriksi väitelleen Urho Kekkosen vastaväittelijänä. Tarjanne toimi myös puheenjohtajana ja sihteerinä useissa komiteoissa.


title: Tapio Tarjanne

text: Talvi- ja jatkosodan aikana Tarjanne toimi päämajan hallinto-osaston osastopäällikkönä ja hänet ylennettiin majuriksi 1940. Tarjanne kaatui jatkosodan aikana elokuun lopulla 1941 Antrean Kuukaupin sillalla miinaräjähdyksessä. Vetäytyvät venäläiset joukot olivat sijoittaneet sillan maatukiin miinoja jotka räjäytettiin radion avulla juuri kun Tarjanne ja joukko muita suomalaisia upseereita oli ylittämässä siltaa.


title: Tapio Tarjanne

text: Tapio Tarjanne oli naimisissa vuodesta 1936 Maija Hellevi Karsikon kanssa ja heillä oli kaksi lasta.


title: Halkokarin koulu

text: Halkokarin koulu on Kokkolassa Halkokarilla sijaitseva alakoulu. Halkokarin koulussa on luokat 1–6 ja starttiluokka. Halkokarilla on noin 400 oppilasta. Halkokarin koulussa on myös matematiikkaluokat (3–6). Halkokarin koulussa on neljä rakennusta. Päärakennus, käsityörakennus, ruokalarakennus ja tilaelementti.